Waktu Tidur Setiap Orang Berbeza, Kalau Nak Sihat Patuhi Jam Tidur Ini Ikut Peringkat Umur!

Semakin anda membesar dan menua, berapa banyak waktu tidur yang anda perolehi? Adakah anda puas dengan waktu tidur anda? Cukupkah?

Menitikberatkan waktu tidur mungkin bukan merupakan keutamaan anda, tetapi
tidur yang cukup sangat penting untuk kesihatan.

Anda mungkin tidak menyedari hakikat ini, tetapi jumlah tidur yang anda peroleh mempengaruhi segalanya daripada berat badan, metabolisme sehingga fungsi dan mood otak anda.

Berapa banyak waktu tidur yang anda perlukan?

Jumlah tidur yang diperlukan seseorang individu adalah berbeza, dan ia seringkali mengikut umur.

Menurut sumber yang dipercayai
American Academy of Pediatric
s dan
CDC
, ini adalah garis panduan tidur umum untuk kumpulan umur yang berbeza:

Kelahiran hingga 3 bulan: 14 hingga 17 jam

4 hingga 11 bulan: 12 hingga 16 jam

1 hingga 2 tahun: 11 hingga 14 jam

3 hingga 5 tahun: 10 hingga 13 jam

6 hingga 12 tahun: 9 hingga 12 jam

13 hingga 18 tahun: 8 hingga 10 jam

18 hingga 64 tahun: 7 hingga 9 jam

65 tahun ke atas: 7 hingga 8 jam

Tanda anda tidak mendapat waktu tidur yang cukup

Kekurangan tidur adalah perkara yang biasa bagi sesetengah orang, terutamanya ketika tekanan kerja dan kehidupan melanda.

Tidur yang terlalu sedikit dan tidak mencukupi boleh mempengaruhi banyak sistem dan fungsi pemulihan tubuh badan.

Selain itu, anda juga mungkin kurang tidur kerana:

Insomnia

Apnea tidur

Penyakit kronik

Antara beberapa kesan tidak mendapat tidur yang cukup termasuklah:

Kondisi kulit terjejas

Selera makan meningkat

Mengantuk pada waktu siang

Lebih mudah marah atau murung

Kurang produktif dan fokus

Tidur dan kesihatan mental berkait rapat, ini kerana gangguan waktu tidur menyumbang kepada masalah kemurungan dan kegelisahan.

Tidur adalah salah satu faktor yang penting dalam kesihatan kita secara keseluruhan.

Cara-cara mengira waktu tidur

Waktu tidur berdasarkan:

Masa anda bangun

Mendapat 5 atau 6 kitaran tidur selama 90 minit

Memberikan masa 15 minit untuk terlelap

Sebagai contoh, sekiranya anda tidur dan hendak bangun pada pukul 9 pagi, untuk mendapatkan 5 kitaran, anda boleh tidur pada pukul 1.15 pagi dan mendapat tidur selama 7 hingga 8 jam.

Manakala, bagi mendapatkan 6 kitaran tidur, anda boleh tidur pada pukul 11.45 malam dan mendapat rehat selama 9 jam.

Kenali tahap tidur?

Apabila anda tertidur, otak dan badan anda melalui beberapa kitaran tidur. Setiap kitaran merangkumi 4 peringkat yang berbeza.

3 peringkat pertama adalah sebahagian daripada tidur pergerakan mata yang tidak cepat,
non-rapid eye movement
 (NREM).

Tahap terakhir adalah tidur pergerakan mata yang cepat,
rapid eye movement
 (REM).

Bagi tahap NREM, ianya diklasifikasikan sebagai tahap 1, 2, 3, 4, dan REM secara amnya dikelaskan mengikut cara ini:

N1 (sebelumnya dikenali sebagai tahap 1): Ini adalah tahap pertama tidur dan jangka masa antara terjaga dan tidur

N2 (sebelumnya dikenali sebagai tahap 2): Permulaan tidur bermula pada tahap ini apabila anda sudah tidak menyedari keadaan sekeliling. Suhu badan juga mulai turun, pernafasan dan degupan jantung menjadi tetap

N3 (sebelumnya dikenali sebagai tahap 3 dan 4): Ini adalah tahap tidur yang paling dalam di mana pernafasan menjadi perlahan, tekanan darah menurun, otot-otot mulai berehat, hormon dilepaskan, penyembuhan berlaku, dan badan anda kembali bertenaga

REM: Ini adalah peringkat terakhir dalam kitaran tidur. Ia memerlukan sekitar 25 peratus kitaran tidur anda. Ini adalah ketika otak anda paling aktif dan mimpi berlaku. REM membantu meningkatkan prestasi mental dan fizikal anda ketika anda bangun.
Secara purata, sekitar 90 minit diperlukan untuk menjalani setiap kitaran. Sekiranya anda dapat menyelesaikan 5 kitaran setiap malam, anda akan mendapat 7 hingga 5 jam tidur setiap malam

Tip untuk tidur yang lebih baik

Untuk
meningkatkan kualiti tidur anda
, tip-tip berikut boleh diamalkan.

Ketika siang hari:

Bersenam secara teratur
, tetapi jadualkan aktiviti fizikal anda sekurang-kurangnya beberapa jam sebelum anda tidur

Tingkatkan pendedahan anda terhadap cahaya matahari atau cahaya terang pada siang hari. Ini akan dapat membantu mengekalkan irama sirkadian tubuh anda, yang mempengaruhi kitaran tidur anda

Cuba untuk tidak tidur terlalu lama, terutamanya pada waktu petang ketika anda mengambil
power nap

Cuba bangun pada waktu yang sama setiap hari

Sebelum tidur:

Hadkan pengambilan alkohol, kafein, dan nikotin
 pada waktu petang. Bahan-bahan ini berpotensi untuk mengganggu tidur atau menyukarkan tidur

Matikan alatan elektronik sekurang-kurangnya 30 minit sebelum tidur. Cahaya dari alatan ini dapat merangsang otak anda dan menjadikannya lebih sukar untuk tidur

Biasakan rutin yang santai sebelum tidur, seperti mandi air hangat atau mendengar muzik yang menenangkan

Matikan lampu sejurus sebelum tidur untuk membantu otak anda memahami bahawa sudah waktunya untuk tidur


Hilang Minat Melakukan Seks Salah Satu Petanda Menopause, Periksa 4 Tanda Lain!

Menopaus berlaku apabila seseorang wanita tidak lagi mengalami haid selama 12 bulan berturut-turut. Ini adalah sebahagian daripada proses penuaan yang normal. Jadi, apa tanda menopause wanita?

Perlu anda tahu, menopaus boleh berlaku dek
penurunan tahap hormon seks wanita secara semula jadi apabila menginjak usia lebih tua.

Ovari akhirnya berhenti membebaskan telur, menyebabkan anda tidak lagi datang bulan atau hamil.

Sebilangan besar wanita juga mula mengalami menopaus pada usia 40-an atau 50-an, berbeza-beza mengikut individu.

Mari ikuti kupasan ini untuk kenali simptom-simptom menopause pada wanita!

Untuk mendapatkan lebih banyak info tentang Kesihatan Wanita, sila dapatkannya
di sini.

Fahami fasa dan tanda menopause wanita

Putus haid merupakan suatu proses semula jadi yang akan berlaku kepada setiap wanita apabila mencecah usia tertentu, dan pengalaman masing-masing pastinya unik.

Menopaus secara umumnya akan melalui 3 peringkat, merangkumi:

Perimenopause:
 Merupakan fasa peralihan yang
bermula sebelum putus haid dan merangkumi 12 bulan haid terakhir seseorang wanita.

Menopaus:
 Fasa ini bermula secara rasminya apabila anda tidak didatangi haid selama setahun, selepas haid terakhir atau apabila haid terhenti atas faktor perubatan seperti
pembuangan ovari
.

Postmenopause:
 Fasa ini meliputi tahun-tahun pasca menopaus.

Kenal pasti tanda menopause

Pengalaman menopaus setiap wanita adalah unik dan gejala biasanya menjadi lebih teruk apabila ia berlaku secara mengejut atau dalam jangka masa yang pendek.

Kondisi yang mempengaruhi kesihatan ovari, seperti kanser,
histerektomi
, atau pengamalan gaya hidup tertentu, seperti merokok, cenderung meningkatkan lagi keparahan dan jangka masa gejala menopause.

Selain perubahan haid, gejala perimenopause, menopaus, dan postmenopause secara umumnya adalah sama sahaja.

#1 Haid tidak teratur

Antara tanda menopause wanita yang pertama adalah perubahan dan ketidakteraturan
kitaran haid.

Ini menjadi petanda utama yang menunjukkan anda sedang dalam ‘perjalanan’ untuk menopaus.

Antara
ciri
 ciri haid menjelang menopause
 adalah anda mungkin akan datang dengan lebih kerap atau lebih jarang, lebih berat atau lebih ringan, masa berlangsung lebih lama atau lebih pendek daripada sebelumnya.

Justeru, ketika dalam fasa perimenopause, anda bakal
alami kesukaran untuk meramalkan haid seterusnya atau tempoh masa ia berlaku.

Anda juga lebih sukar untuk hamil dalam fasa ini, tetapi selagi masih didatangi haid, kehamilan masih berpeluang untuk berlaku.

Selain itu, beberapa ubat kemoterapi yang digunakan untuk merawat kanser juga berupaya memicu haid tidak teratur.

Sebarang pendarahan atau
spotting
selepas menopaus adalah tidak normal! Segera rujuk ke klinik atau hospital berdekatan untuk didiagnosis.

Tanda menopause #2 Panas badan (
hot flashes
)

Hot flashes
 boleh membuatkan anda berasa panas atau
berpeluh
 di bahagian atas badan secara tiba-tiba tanpa sebab yang jelas.

Kulit juga mungkin akan bertukar warna merah dan jantung berdegup lebih laju. Kemudian, anda mungkin turut rasai sensasi sejuk secara tiba-tiba.

Night sweats pula adalah panas badan yang berlaku semasa tidur.
 Simptom ini boleh menjadi sangat kuat sehingga menjejaskan tidur anda.

Sama seperti kebanyakan gejala menopaus lain, pengalaman
h
ot flashes
 dan
n
ight sweats
 juga mungkin berbeza-beza bagi setiap wanita.

Ia mungkin berlangsung selama seminit atau 5 minit, boleh menjadi ringan atau parah.

Anda juga mungkin merasainya beberapa kali setiap jam, setiap minggu, atau tidak mengalaminya sama sekali.

Bagi sesetengah wanita, simptom ini mampu berterusan selama bertahun-tahun, atau bahkan dekad setelah haid terhenti hingga ke fasa yang digelar postmenopause.

#3 Perubahan perasaan terhadap seks

Semasa menopaus, sebilangan wanita mendapati mereka mudah terangsang dan lebih gemar bersenggama dek kebebasan dirasai kerana tidak perlu lagi bimbang dengan
potensi kehamilan.

Namun, ada juga yang sebaliknya menzahirkan rasa keinginan terhadap seks yang makin berkurangan.

Anda perlu tahu, semasa menopaus, kulit di sekitar faraj berisiko menjadi kering, lantas b
oleh menyebabkan pengalaman seks yang menyakitkan.

Justeru, penggunaan pelincir semestinya dapat membantu!

Baca juga:

#4 Perubahan mood, salah satu tanda menopause

Banyak perkara boleh memberi kesan terhadap mood anda, dan ini termasuk jugalah
perubahan hormon yang berlaku di sekitar fasa menopaus.

Sekiranya kalian pernah mengalami kegelisahan atau kemurungan pada masa lalu, gejala anda mungkin bertambah buruk apabila putus haid.

Apa pun alasannya, anda berhak untuk merasa gembira! Jika anda mendapati telah
mengalami
mood swing

selama lebih dari beberapa minggu, pastikan untuk maklumkan kepada doktor.

Bersama-sama, doktor akan dapat memutuskan pilihan rawatan bersesuaian untuk membantu anda berasa lebih baik.

#5 Alami perubahan fizikal

Ketika putus haid, wanita sering kali melihat
perubahan pada kulit dan rambut yang semakin kering serta menipis.

Malah, ada juga yang bertambah berat badan dalam fasa ini. Tubuh kalian juga mungkin berubah apabila badan menyimpan lebih banyak lemak di sekitar pinggang dan berlaku penyusutan otot secara menyeluruh.

Bukan itu sahaja, anda mungkin tidak lagi selincah dahulu dan mula hadapi kesukaran untuk bergerak, atau alami sakit-sakit sendi.

Oleh itu, adalah amat penting untuk
kekal aktif
! Anda mungkin perlu bekerja dengan lebih keras untuk mengekalkan kekuatan dan
fit
.

Akhir kata, berikut adalah perkongsian berkaitan simptom menopause pada wanita secara umum, yang boleh dikenal pasti.

Sekiranya anda mempunyai sebarang keraguan atau kebimbangan berkaitan tanda menopause, rujuk doktor atau pakar sakit puan untuk dapatkan maklumat lebih lanjut.


Gunakan Bayi untuk Kurangkan Kes Buli di Sekolah?

Saban tahun, terdapat lambakan kes buli di sekolah dilaporkan tanpa mengira jenis sekolah mahupun jantina pelajar terlibat. Sekolah yang sepatutnya menjadi persekitaran selamat untuk pembelajaran sebaliknya menjadi tempat ancaman terhadap pelajar yang lemah dan mudah dibuli. Bahkan dalam sesetengah hal, kes buli di sekolah digalakkan dengan budaya senior-junior tidak sihat yang diwarisi daripada generasi sebelumnya.

Literasi sosial dan emosi: keperluan penting pendidikan

Apakah tujuan pendidikan? Adakah pendidikan sekadar memenuhi keperluan pelajar mendapat kemahiran membaca, mengira atau menulis? Jika 3M merupakan satu-satunya penekanan yang diambil kira sepanjang tempoh persekolahan, maka tidak hairanlah semakin banyak masalah sosial berlaku dalam kalangan pelajar sekolah.

Pendidikan sepatutnya bertindak lebih daripada sebagai pengisian intelek kerana pendidikan emosi dan sosial juga merupakan keperluan untuk pembentukan sahsiah murni agar kanak-kanak membesar menjadi manusia yang berbudi bahasa dan berempati kepada satu sama lain.

Literasi atau keupayaan sosial dan emosi merupakan antara aspek penting pendidikan yang tidak patut disisihkan. Dalam zaman gajet dan media sosial ini, kebanyakan kanak-kanak mempunyai literasi atau kecelikan digital pada usia yang sangat muda tetapi bukan semuanya mempunyai literasi sosial dan emosi.

Ditambah pula jika ibu bapa sendiri ralit dengan pekerjaan dan gajet masing-masing, kekurangan interaksi yang mendidik di rumah dan ketiadaaan pengisian di sekolah membentuk anak-anak yang buta sosial dan emosi. Kes buli di sekolah merupakan salah satu tanda kebutaan sosial dan emosi.

Roots of Empathy: program literasi sosial dan emosi

Roots of Empathy, yang bermaksud Akar Empati ialah program literasi sosial dan emosi yang dimulakan pada tahun 1996 di Canada dan kini diamalkan di pelbagai negara. Bertujuan untuk membina masyarakat yang lebih damai dan penyayang dengan meningkatkan tahap empati pada kanak-kanak, program ini menggunakan bayi sebagai medium untuk membicarakan tentang perasaan dan subjek lain yang sering kali diabaikan dalam kaedah pembelajaran biasa.

Program ini melibatkan bayi yang dibawa ke dalam bilik darjah setiap tiga minggu sekali. Seorang pelatih akan melatih murid dalam kelas untuk memerhatikan perkembangan bayi dan menentukan perasaannya. Bayi bertindak sebagai ‘guru’ dalam pembelajaran ini, sementara pelatih membantu murid mengenal pasti perasaan yang ditunjukkan bayi serta merenungkan perasaan mereka sendiri dan perasaan orang lain.

Dengan cara ini, murid-murid yang terlibat belajar mengenai perasaan dan menjadi lebih sensitif terhadap perasaan orang lain, atau lebih berempati. Program ini melibatkan kanak-kanak daripada 5 hingga 13 tahun. Kajian mendapati kanak-kanak yang didedahkan kepada program literasi sosial dan emosi seperti ini mengurangkan sikap agresif dan budaya membuli dalam kalangan pelajar sekolah.

video ihsan BBC News

Organisasi HundrED.org daripada Finland, negara yang dikagumi kerana sistem pembelajarannya menganugerahkan program ini sebagai inovasi global yang menginspirasikan dalam pembelajaran sekolah rendah.

Bagaimana mendidik literasi sosial dan emosi dalam anak anda?

Program Roots of Empathy mungkin belum lagi dipraktikkan dalam sekolah di Malaysia, namun ini tidak bermakna literasi sosial dan emosi tidak dapat anda terapkan dalam anak anda. Pendidikan patut bermula di rumah dan bukannya dibebankan kepada para guru di sekolah.

Antara langkah yang boleh diambil untuk membentuk literasi sosial dan emosi di rumah ialah dengan cara menjadi pendengar yang baik kepada anak anda, menjadi contoh teladan yang baik, membentuk keyakinan diri dalam anak anda dan hormati perbezaan iaitu dengan tidak membandingkan anak anda dengan yang lain.

Pendidikan adalah cara paling berkesan untuk membina masyarakat yang aman. Tanpa penekanan kepada kemahiran sosial dan emosi, sekolah hanya akan melahirkan pelajar pandai tetapi tidak tahu menghormati perbezaan dan tidak endah kepada emosi orang lain. Akibatnya, kes buli dan masalah sosial lain tidak akan dapat dibendung.


JANGAN Menguap Dengan Mulut Terbuka Luas Kalau Tidak Mahu Ini Terjadi!

Apabila tubuh badan kita mula rasa mengantuk
, antara reaksi normal yang akan dibuat secara tidak terkawal adalah menguap bukan?

Ya, ia mungkin normal namun ketahuilah bahawa terdapat bahaya menguap dengan mulut terbuka luas yang sangat mengejutkan!

Untuk mengetahui apakah bahaya yang kami nyatakan di atas tadi, jom sama-sama kita ikuti artikel ini dengan lebih mendalam lagi.

Apa punca sebenar manusia menguap?

Hakikatnya, semua manusia yang normal akan melakukan reaksi ini secara tidak terkawal namun tidak tahu apa punca sebenar ia terjadi.

Bahkan bukan manusia sahaja, hidupan lain termasuk haiwan juga akan melakukannya tatkala
sedang dilanda kebosanan atau kepenatan
.

Menurut sebuah teori yang popular, menguap itu adalah satu reaksi normal yang berlaku apabila kurang jumlah oksigen di dalam tubuh badan.

Dalam masa yang sama, ia juga mungkin adalah petanda bahawa jumlah karbon dioksida yang patut dikeluarkan sudah terlalu banyak.

Ia dapat dijelaskan dengan keadaan ketika kita sedang bosan atau penat di mana
kita tidak akan bernafas sedalam mana berbanding normal
.

Disebabkan itu, otak kita akan menghantar isyarat untuk menguap agar oksigen masuk ke dalam tubuh badan dan karbon dioksida pula keluar daripada tubuh badan.

Benarkah ia boleh berjangkit pada orang lain?

Ada satu kepercayaan yang kata bahawa ia berjangkit dan berlaku pada orang lain hanya dengan melihat individu melakukannya.

Ya, ia mungkin benar dan ini akan terjadi termasuklah jika anda hanya sekadar melihat imej atau video orang lain menguap.

Menurut kajian yang dijalankan oleh Baylor University di Amerika Syarikat,
 ia berlaku atas dasar otak ingin menunjukkan rasa empati
.

Kajian tersebut menyatakan hipotesis di mana lebih tinggi empati seseorang, lebih tinggi peluang untuk menguap itu berjangkit.

Namun ia bukanlah sesuatu perkara yang perlu anda risaukan kerana perbuatan ini adalah normal kecuali jika ia petanda penyakit berbahaya!

Adakah ia juga petanda penyakit berbahaya?

Meskipun ia adalah tindakan tidak terkawal dan normal, anda mungkin perlu beri lebih perhatian jika ia berlaku secara berlebihan.

Kiraan jumlah menguap yang dikatakan sebagai tidak normal ini adalah melebihi daripada satu kali atau lebih dalam masa seminit.

Jika ia berlaku, ia mungkin menunjukkan bahawa anda menghidap beberapa penyakit berbahaya termasuklah:

Gangguan tidur

Penyakit jantung

Strok

Epilepsi

Sklerosis berbilang

Pun begitu, ia hanyalah sekadar petanda dan diagnosis daripada doktor sangat diperlukan untuk mendapatkan lebih kepastian mengenainya.

Jangan menguap dengan mulut terbuka luas!

Bagi mendapatkan sensasi lebih puas ketika menguap, ramai individu cenderung untuk melakukannya dengan mulut terbuka luas.

Awas, perbuatan ini tentu sahaja merupakan antara bahaya menguap yang paling utama!

Ini kerana wujud risiko di mana berlaku kondisi rahang terkehel dan beralih sehingga menyebabkan mulut tidak lagi boleh ditutup.

Ia berlaku disebabkan oleh bukaan dan tekanan yang berlebihan daripada angin yang keluar daripada mulut ketika sedang menguap.

Kes yang pernah terjadi akibat bahaya menguap

Seorang lelaki berusia 45 tahun dari Indonesia tidak mampu untuk menutup kembali mulutnya akibat rahang terkehel dan beralih.

Setelah disiasat, dipercayai bahawa kondisi itu terjadi akibat daripada perbuatan menguap dan tertawa dengan mulut terbuka luas.

Untuk merawatnya, Dr Helmiyadi Kuswardhana terpaksa
memperbetulkan kembali posisi rahang pesakit secara manual
.

Sumber: dr. Helmiyadi SpOT

Seorang lagi mangsa yang merupakan mahasiswi sebuah kolej di England juga pernah mengalami nasib yang sama akibat menguap.

Dr Ejiro yang merawat gadis ini terpaksa memasukkan 26 batang aiskrim sekali gus ke dalam mulut mangsa agar ia terbuka lebih besar.

Ia bertujuan untuk
memperbetulkan kembali kedudukan rahang terkehel dan beralih
 akibat menguap dengan mulut terbuka luas.

Sumber: Bizarre ER

Wujud cara untuk kurangkan ia terjadi?

Mungkin disebabkan oleh 2 kes yang pernah berlaku ini, ada individu yang akan berasa takut untuk menguap lagi selepas ini.

Lantaran itu, mungkin anda akan cari pelbagai cara untuk kurangkan risiko itu terjadi dan ia termasuklah untuk kurangkan menguap.

Buat anda yang belum tahu,
memang wujud cara untuk kurangkan ia terjadi seperti berikut
:

#1. Cuba bernafas sedalam mungkin

Memandangkan ia berlaku disebabkan kurang oksigen dan lebih karbon dioksida dalam tubuh badan, tarik nafas dalam-dalam mungkin boleh membantu.

#2. Lebih banyakkan bergerak

Dengan lebih banyak bergerak, tubuh badan kita akan menjadi lebih aktif sekali gus menghantar isyarat pada otak bahawa kita belum lagi bosan, penat atau mengantuk.

#3. Ikhtiar untuk sejukkan tubuh badan

Akhir sekali, kalian juga mungkin mahu cuba untuk menyejukkan tubuh badan dengan cara
minum air batu, mandi air sejuk atau duduk depan kipas
.

Konklusinya, ia adalah reaksi yang normal dan anda tidak perlu risau jika ia berlaku kecuali dengan mulut yang terbuka luas!


Tulisan Cakar Ayam Petanda Awal Anak Alami ADHD? Ibu Ayah Kena Pantau Ini!

Ada kajian yang menyebut, kanak-kanak yang mempunyai
gangguan hiperaktif kekurangan perhatian (ADHD)
 mempunyai tulisan cakar ayam. Apakah yang sebenarnya menyebabkan tulisan buruk ini?

Apakah yang dimaksudkan dengan ADHD?

Gangguan hiperaktif kekurangan perhatian atau ringkasnya ADHD adalah sejenis masalah kesihatan mental yang boleh menyebabkan
tingkah laku hiperaktif
 dan impulsif yang melebihi tahap normal.

Mereka yang mempunyai ADHD juga mungkin menghadapi masalah untuk menumpukan perhatian pada satu-satu tugas atau tidak boleh duduk diam untuk jangka masa yang panjang.

Kedua-dua
orang dewasa
 dan kanak-kanak boleh menghidap ADHD. Menurut
Centers for Disease Control and Prevention (CDC)
, peratusan kanak-kanak yang menghidap ADHD semakin meningkat pada masa sekarang.

Terdapat banyak tanda dan gejala ADHD yang boleh berlaku. Ada yang mungkin agak tersembunyi, malah ada juga simptom yang sangat jelas kelihatan.

Sebagai contoh, jika anak anda mempunyai kemahiran tingkah laku yang lemah, kesukaran akademik, atau masalah dengan
kemahiran motor
, ia mungkin merupakan antara tanda bahawa mereka menghidap ADHD.

Tulisan tangan yang lemah atau agak buruk juga dikaitkan dengan tanda-tanda ADHD.

Bolehkah ADHD jadi punca tulisan cakar ayam?

Berdasarkan artikel yang diterbitkan dalam jurnal
Learning Disabilities Research and Practice
, terdapat banyak kajian sebelum ini yang telah mengaitkan antara ADHD dengan
tulisan tangan
 yang boleh dikatakan sebagai tulisan cakar ayam atau buruk.

Tulisan buruk atau tulisan cakar ayam ini mungkin melambangkan bahawa kanak-kanak yang mempunyai ADHD mengalami kemahiran motor yang terjejas.

Kemahiran motor adalah kemampuan seseorang kanak-kanak itu untuk membuat pergerakan dengan tubuh badan mereka.

Kemahiran motor kasar adalah melibatkan pergerakan besar, seperti berlari. Manakala kemahiran motor halus pula adalah pergerakan yang kecil
seperti menulis
.

Kajian yang diterbitkan itu menyatakan bahawa, separuh daripada keseluruhan kanak-kanak yang
mengalami ADHD
 mempunyai masalah dengan kedua-dua kemahiran motor kasar dan juga halus.

Sekiranya anak anda mempunyai masalah dengan kemahiran motor halus, seperti pergerakan tersentak dan kawalan tangan yang lemah, ini akan menyukarkan mereka untuk menulis dengan cepat dan jelas.

Tulisan cakar ayam boleh buatkan anak anda hilang keyakinan di sekolah

Akibat daripada hal ini, guru di sekolah mungkin melabelkan kerja mereka sebagai satu kerja yang comot atau tidak kemas.

Rakan-rakannya
 yang lain juga mungkin akan mengejek mereka terutamanya jika melibatkan kerja berkumpulan.

Pengalaman seperti ini mungkin akan menimbulkan perasaan kecewa dan rendah diri, yang boleh memberi kesan negatif terhadap prestasi anak anda di sekolah dan di kawasan lain.

Selain itu, mereka mungkin mula mengelak daripada melakukan tugasan yang memerlukan banyak tulisan tangan.

Sekiranya anak anda mengalami banyak masalah dengan tulisan yang buruk, bawalah si kecil untuk berjumpa dengan pakar psikiatri.

Ini mungkin merupakan
tanda ADHD
 atau gangguan lain.

Sekiranya anak anda telah didiagnosis dengan ADHD, tanyakan kepada
pakar psikiatri
mengenai strategi rawatan dan latihan yang mungkin dapat membantu mereka menulis dengan lebih mudah dan jelas.

Bolehkah tulisan cakar ayam akibat ADHD ini dirawat?

Sekiranya anak anda didiagnosis mempunyai ADHD, pakar psikiatri biasanya akan mengesyorkan rancangan rawatan.

Ia mungkin melibatkan kombinasi ubat, terapi tingkah laku, kaunseling, dan perubahan gaya hidup.

Beberapa rawatan dapat membantu meningkatkan kemahiran menulis tangan mereka, serta gejala ADHD yang lain.

Satu kajian yang diterbitkan dalam
Journal of Attention Disorders
 menunjukkan, ubat perangsang mungkin dapat membantu meningkatkan tulisan tangan yang lebih baik dan cepat dalam kalangan
kanak-kanak ADHD
.

Tetapi kajian turut menyatakan bahawa pengambilan ubat sahaja tidak mencukupi. Kanak-kanak yang mempunyai tulisan tangan yang lemah pada awal kajian terus mengalami masalah yang sama pada akhirnya.

Dengan kata lain, tulisan tangan mereka menjadi lebih baik melalui pengambilan ubat-ubatan, tetapi masih ada ruang untuk mereka memperbaikinya.

Satu lagi kajian dalam jurnal CNS & Neurological Disorders telah mengkaji kesan ubat-ubatan dan latihan kemahiran motor pada kanak-kanak dengan ADHD.

Kanak-kanak yang mendapat latihan kemahiran motor sahaja, atau bersama dengan ubat-ubatan, menunjukkan peningkatan dalam kemahiran motor kasar dan halus mereka.

Sebaliknya, mereka yang menerima ubat sahaja tidak menunjukkan sebarang perubahan.

Latihan kemahiran motor khas, dengan atau tanpa ubat, dapat membantu anak anda mengembangkan kemahiran tulisan tangan yang lebih baik.

Kesimpulan

Jika anak anda mempunyai tulisan tangan yang boleh dianggap sebagai tulisan buruk, bawa mereka untuk berjumpa pakar psikiatri untuk memastikan sama ada mereka
mempunyai gangguan ADHD
 atau tidak.

Jika ada, mulakan pelan rawatan yang boleh membantu anak anda untuk memperbaiki tulisan tangan mereka ke arah yang lebih baik.


Info Lengkap Tentang Alahan Ubat

Alergi ubat didefinisikan sebagai reaksi luar biasa sistem imun badan terhadap suatu ubatan. Mana-mana ubatan, termasuklah ubatan belian kaunter, ubatan preskripsi atau ubatan herba berpotensi membawa kepada alahan ubat.
Alergi ubat mungkin memberi kesan kepada setiap orang dengan cara yang berbeza.
Tanda alergik ubat
yang paling biasa adalah bintat urtikaria, ruam atau demam.

Reaksi serius merangkumi anafilaksis, suatu keadaan yang mengancam nyawa di mana badan anda mengalami kejutan, tekanan darah turun dengan mendadak dan saluran pernafasan anda menyempit.

 Alergi ubat tidak dikategorikan sebagai kesan sampingan terhadap suatu ubat atau akibat daripada terlebih dos penggunaan.

Apakah kebarangkalian alergi (alahan) ubat?

Alergi ubat boleh terjadi kepada sesiapa. Malangnya, tiada ujian boleh dilakukan untuk memeriksa sama ada anda mempunyai alahan terhadap ubat atau tidak.

Dalam banyak kes, seseorang mengenal pasti
alergi mereka terhadap suatu ubat hanya apabila mengambilnya.

Ia boleh menjejaskan pesakit pada setiap lapisan umur. Ia juga boleh diatasi dengan mengurangkan faktor-faktor risiko yang ada.

Sila berbincang dengan doktor anda untuk maklumat lanjut.

Simptom-simptom

Apakah
tanda alergik ubat
?

Antara tanda alergik ubat
 biasanya berlaku dalam masa sejam selepas mengambil ubat. Gejala alergi ubat yang biasa adalah:

Ruam

Bintat urtikaria

Gatal-gatal

Demam

Pembengkakan

Sesak nafas

Berdehit (nafas berbunyi)

Hidung berair

Mata gatal dan berair

Sesetengah ubat mungkin menyebabkan reaksi yang lebih teruk pada sesetengah orang. B

eberapa simptom yang lebih serius dan memerlukan perhatian perubatan ialah:

Nadi atau denyutan jantung yang cepat

Penyempitan saluran pernafasan dan tekak, menyebabkan kesukaran bernafas

Rasa bimbang atau pening kepala

Ketidaksedaran

Bintat urtikaria dan kesukaran bernafas

Walau bagaimanapun, tindak balas alergi ubat boleh berlaku pada beberapa hari atau minggu selepas mengambil ubat, atau simptom akan berterusan walaupun telah berhenti menggunakan ubat.

Beberapa kesan jangka masa panjang dari alergi ubat adalah:

Demam, sakit sendi, ruam, bengkak dan loya

Anemia: pengurangan sel darah merah, menyebabkan keletihan, degupan jantung yang tidak teratur, sesak nafas dan gejala lain

Ruam, bilangan sel darah putih yang tinggi, pembengkakan umum, kelenjar limfa bengkak dan pengaktifan semula jangkitan hepatitis tidak aktif

Mungkin terdapat beberapa
tanda alergik ubat
yang tidak disenaraikan di atas.

 Jika anda mempunyai sebarang kebimbangan tentang mana-mana simptom, sila berjumpa dengan doktor anda.

Bila saya harus berjumpa doktor?

Alergi ubat boleh membawa
tanda alergik ubat
daripada ringan kepada sangat serius yang boleh mengancam nyawa.

 Anda harus menghubungi doktor anda jika anda mengalami yang berikut:

Satu kawasan merah atau lecet/lepuh di kulit yang merebak dengan cepat

Lapisan kulit teratas terkupas tanpa melepuh

Bahagian tisu daging yang kelihatan melecur

Ketidakselesaan

Demam

Punca

Apakah punca kepada
tanda alergik ubat
?

Alergi ubat adalah disebabkan oleh tindak balas sistem imun anda terhadap bahan kimia dalam ubat tersebut.

Sistem imun tubuh anda mengesan ubat-ubatan sebagai serupa dengan bahan kimia berbahaya dan mula menyerangnya.

 Para saintis sering
mengaitkan alergi ubat kepada ketika pendedahan kali pertama kepada ubat
 tertentu, seperti makanan, air, atau ubat yang anda ambil untuk keadaan tertentu.

Sekiranya sistem imun anda bertindak dengan teruk terhadap ubat tersebut pada pendedahan kali pertama, badan anda akan menghasilkan antibodi, yang membawa kepada alahan dadah.

Walaupun ubat-ubatan boleh menyebabkan reaksi alahan, beberapa ubat didapati lebih lazim menyebabkan reaksi alergi berbanding yang lain, termasuk:

Antibiotik, seperti penisilin

Ubatan anti-radang bukan steroid (NSAIDs) seperti aspirin

Ubatan kemoterapi untuk mengubati kanser

Ubatan untuk penyakit autoimun, seperti artritis reumatoid

Krim atau losyen kortikosteroid

Ubat untuk orang yang mempunyai HIV atau AIDS

Produk debunga lebah

Faktor-faktor Risiko

Apakah yang meningkatkan risiko saya kepada alahan ini?

Sejarah alahan lain, seperti alergi makanan atau demam;

Sejarah tindak balas alergi terhadap ubat lain dengan ramuan aktif yang sama;

Sejarah alergi ubat dalam keluarga;

Penggunaan dos yang tinggi, penggunaan berulang atau penggunaan ubat yang berpanjangan;

Jangkitan HIV atau virus Epstein-Barr.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit alergi  ubat-ubatan didiagnosis?

Pemeriksaan fizikal: doktor anda akan meneliti tindak balas fizikal terhadap ubat-ubatan
seperti tanda-tanda ruam dan lepuh,
 atau mendengar degupan jantung anda dan memeriksa saluran udara anda

Pertanyaan soalan mengenai sejarah tindak balas alahan, sejarah pengambilan ubat dan keadaannya. Sekiranya anda alah terhadap ubat lain yang mempunyai ramuan yang sama, anda mungkin mengalami alahan terhadap ubat jenis yang sama

Doktor mungkin menetapkan beberapa ujian makmal untuk mengetahui ramuan yang anda alah terhadapnya. Ujian tambahan termasuk:

Ujian kulit

Ujian darah

Bagaimana pesakit alahan ubat-ubatan dirawat?

Mengambil ubatan antihistamina untuk menghalang bahan yang diaktifkan daripada sistem imun semasa reaksi alergi

Berhenti menggunakan ubat penyebab alahan

Mengubati simptom alahan termasuklah

Mengambil kortikosteroid untuk merawat keradangan yang berkaitan dengan tindak balas yang lebih serius

Mengambil suntikan epinefrin serta-merta dan dapatkan rawatan di hospital untuk mengekalkan tekanan darah dan membantu pernafasan

Perubahan gaya hidup & rawatan sampingan

Apakah perubahan gaya hidup dan rawatan sampingan yang bolehdi ambil untuk tangani
tanda alergik ubat?

Gaya hidup dan kaedah pengubatan sampingan berikut berpotensi membantu anda mengatasi
tanda alergik ubat:

Elakkan pencetus alergi yang diketahui seberapa banyak yang anda boleh

Bawa epinefrina (epinephrine) sendiri, jika mampu

Ambil prednisone atau antihistamina

Ingatkan doktor anda mengenai alergi ubat anda sebelum mana-mana ubat preskripsi ditetapkan;

Berhati-hati dengan serangga yang menyengat, terutama apabila mereka berada berdekatan

Baca dengan teliti semua label pada makanan yang anda beli dan ambil


Awas! Bahaya Jika Berat Naik Banyak semasa Hamil

Ramai orang percaya bahawa berat naik semasa hamil adalah perkara semula jadi yang berlaku jika mengandung. Anda perlu mendapat nutrisi yang cukup untuk membantu perkembangan bayi dalam kandungan. Akan tetapi, jika anda gagal untuk mengawal berat badan anda dalam tempoh kehamilan, ia boleh meningkatkan risiko mendapat masalah kesihatan, bukan sahaja kepada anda, bahkan juga kepada bayi anda.

Ketahuilah bahawa naik berat badan semasa hamil adalah sesuatu yang normal. Bagaimanapun, ia juga boleh menyebabkan pelbagai masalah:

Diabetes

Bagi wanita hamil yang menghidap diabetes, adalah mudah untuk mereka mengalami kenaikan tahap gula darah semasa hamil. Selepas kelahiran, anak daripada ibu yang mendapat diabetes semasa hamil adalah cenderung mengalami terlebih berat badan pada usia tiga tahun. Kanak-kanak ini juga boleh mendapat keadaan kesihatan lain seperti kulit kuning, masalah pernafasan dan gula darah rendah.

Pemakanan

Doktor atau pakar nutrisi anda boleh membantu mengajar anda tentang bagaimana untuk memastikan glukosa darah anda berada dalam lingkungan yang sihat. Mereka juga akan memaklumkan anda tentang cara membahagikan posyen hidangan ideal dan menyusun masa hidangan yang ideal untuk anda.

Kita sedia maklum bahawa sayur-sayuran, buah-buahan, roti gandum-penuh, kraker gandum-penuh, dan bijirin adalah sumber serat semula jadi, yang mengandungi nutrien baik untuk tubuh anda. Peningkatan serat sebanyak 10 gram bagi setiap hidangan harian boleh mengurangkan risiko diabetes gestasi sebanyak 26 peratus.

Aktiviti

Melakukan senaman yang kerap boleh menyumbang kepada memastikan tahap glukosa anda dalam lingkungan yang sihat. Berjalan dan berenang adalah contoh senaman yang baik. Walau bagaimanapun, anda tidak boleh terlalu kuat bersenam, dapatkan nasihat daripada doktor anda tentang berapa banyak dan berapa kerap anda dibenarkan untuk bersenam. Ini juga bergantung kepada keseluruhan keadaan kesihatan anda.

Pengambilan ubat

Jika gula darah anda kekal pada tahap yang tinggi, doktor akan berikan anda preskripsi untuk mengambil ubat dalam lingkungan yang sihat dan melindungi bayi anda.

Hipertensi
(Tekanan darah tinggi)

Hipertensi atau tekanan darah tinggi boleh menggandakan risiko strok, serangan jantung, kegagalan jantung dan penyakit buah pinggang. Ini boleh terjadi disebabkan oleh obesiti, minum terlalu banyak alkohol, merokok atau sejarah keluarga.

Rawatan hipertensi melibatkan perubahan gaya hidup dan kemungkinan terapi ubat.

Perubahan gaya hidup

Mendapatkan gaya hidup yang sihat adalah langkah penting dalam mencegah dan merawat tekanan darah tinggi.

Melakukan senaman aerobik yang kerap boleh menyumbang kepada kehilangan berat badan, terutama jika anda terlebih berat badan atau obes.

Berhenti merokok atau mengehadkan pengambilan alkohol.

Mengambil diet sihat (makan lebih banyak buah-buahan, sayur-sayuran, dan produk tenusu rendah-lemak, kurang tepu, lemak total dan sodium).

Terapi ubat

Terdapat beberapa jenis ubat yang digunakan untuk merawat tekanan darah tinggi seandainya anda mendapat hipertensi yang serius, seperti:

Sekatan-beta

Sekatan saluran kalsium

Sekatan-Alpha

Agonis-Alpha

Perencat renin

Gabungan ubat lain

Naik terlalu banyak berat badan semasa hamil adalah berbahaya kepada ibu dan bayi. Lagi pula, anda sukar untuk mendapat kembali bentuk badan asal selepas bersalin. Sentiasalah bertanya kepada doktor anda untuk nasihat kenaikan berat badan bagi memastikan anda kekal sihat.


Banyak Lendir Pada Najis? AWAS, Anda Tinggi Risiko Alami 10 Masalah Ini!

Mungkin agak menggelikan untuk melihat tapi kalau anda perasan najis berlendir secara berlebihan, ia mungkin didasari oleh masalah kesihatan tertentu. Jadi, jangan pandang remeh, ya!

Untuk mendapatkan lebih banyak info berkenaan Sistem Penghadaman, anda boleh klik
di sini.

Najis anda ada lendir?

Lendir atau mukus adalah bahan pekat seperti jeli.

Umumnya, fungsi lendir ini adalah untuk melindungi dan melicinkan tisu serta organ dalam tubuh.

Ia juga berperanan untuk mengurangkan kerosakan yang mungkin disebabkan oleh bakteria, virus atau fungus.

Di samping itu, lendir turut bertindak sebagai
pelindung tubuh daripada asid perut
atau cecair mahupun perengsa yang boleh menyebabkan bahaya.

Kewujudan tinja berlendir adalah perkara biasa.

Dalam keadaan sihat, lendir biasa tidak berwarna maka ia menyebabkan anda kurang sedar mengenai kehadirannya. Ia juga mungkin berwarna putih atau kuning.

Sebaliknya, mengalami
peningkatan jumlah lendir pada najis
 mungkin merupakan petunjuk ada masalah kesihatan tertentu.

Menerusi perkongsian artikel ini, Hello Doktor akan membantu anda untuk mengenal pasti keadaan yang mungkin menjadi punca kepada masalah
najis berlendir hijau
 yang dialami.

Simptom tinja berlendir tidak normal

Apabila anda menyedari
jumlah lendir pada najis banyak
, ia adalah tanda keadaan tidak normal.

Ia tidak semestinya menunjukkan bahawa anda mempunyai masalah kesihatan. Pun begitu, itu adalah tanda anda perlu lebih untuk memantau keadaan diri.

Najis berlendir secara berlebihan ada kalanya akan disertai oleh simptom lain, yang mungkin menjadi petanda masalah lebih besar.

Gejala itu merangkumi keadaan seperti:

Nanah atau
darah dalam najis

Kesakitan,
kekejangan atau kekembungan
 pada abdomen

Perubahan pada tabiat atau
pergerakan usus

Punca najis dengan lendir tidak norm
al

Lapisan lendir pada usus
 berfungsi melindungi seluruh tubuh daripada sisa makanan dan patogen yang berpotensi mendatangkan bahaya.

Tetapi sekiranya proses keradangan berjaya melepasi atau ‘memecahkan’ lapisan mukus ini, tubuh akan mengeluarkan tinja berlendir secara berlebihan.

Patogen yang sudah
 sedia ada di dalam usus besar
 akan mempunyai akses mudah untuk masuk ke dalam tubuh, sekali gus meningkatkan risiko untuk anda menjadi sakit.

Walaupun virus seperti
selesema dan flu
 juga boleh menghasilkan lendir berlebihan, ia hanya akan menjejaskan saluran pernafasan anda.

Baca juga:

Walau bagaimanapun, ia amat jarang untuk menyebabkan peningkatan jumlah lendir pada najis.

Mengalami dehidrasi
 atau
masalah sembelit
 juga boleh mengakibatkan penghasilan najis berlendir yang berlebihan.

Biasanya keadaan ini berlaku secara tiba-tiba dan boleh hilang dengan sendiri atau melalui pengambilan ubat.

Lendir yang berlebihan dalam tinja mungkin merupakan tanda keadaan gastrousus (GI) mengalami keradangan dan memerlukan rawatan perubatan.

Beberapa keadaan kesihatan yang mungkin mendasari adalah seperti:

1.
Penyakit Crohn

Merupakan
penyakit radang usus
 yang mempengaruhi
saluran pencernaan
 anda.

Gejala awal mungkin
termasuk cirit-birit
 atau keletihan.

2. Fibrosis sista punca najis berlendir

Gangguan genetik yang mengakibatkan lendir tebal dan melekit.

Lendir ini sering terbentuk di paru-paru, pankreas, hati atau usus anda.

3.
Ulcerative colitis
(UC)

Seperti penyakit Crohn, UC adalah penyakit radang usus.

Ia adalah keadaan kronik atau jangka panjang yang boleh menyebabkan masalah keradangan pada usus besar atau rektum anda.

4. Sindrom rengsa usus (IBS)

IBS boleh mengakibatkan
gejala seperti sakit perut,
 kekejangan, dan cirit-birit tetapi tidak menyebabkan keradangan.

Najis lendir akibat 5. Jangkitan usus

Jangkitan usus juga boleh menyebabkan lendir pada najis.

Contoh jangkitan yang boleh dialami termasuk daripada bakteria seperti salmonella dan shigellosis – biasanya boleh berlaku daripada
memakan makanan tercemar.

Najis lendir akibat 6. Jangkitan parasit

Jangkitan parasit mempunyai pelbagai sebab dan gejala yang boleh terjadi kepada seseorang individu.

Jangkitan ini mungkin boleh
disebabkan oleh malaria
 – berpunca daripada nyamuk yang dijangkiti – dan trichomoniasis,
jangkitan kelamin
.

7. Isu penyerapan (
malabsorption issues
)

Masalah berkaitan penyerapan berlaku apabila usus anda tidak dapat menyerap nutrien tertentu dengan betul.

Keadaan yang boleh berlaku termasuklah
intoleransi laktosa
 dan
penyakit seliak
.

8. Fisur dubur punca najis berlendir

Anal fissures
 adalah
luka kecil pada lapisan dubur
 anda.

Ia mungkin berkaitan dengan
penyakit radang usus
 seperti penyakit Crohn atau
ulcerative colitis
.

9. Fistula dubur

Masalah
anal fistula
boleh terjadi apabila abses atau luka pada dubur tidak sembuh dengan betul mahupun tidak dirawat.

10. Kanser kolorektum

Turut dikenali sebagai
kanser usus
 atau kanser kolon – terjadi pada usus besar atau rektum – boleh menyebabkan simptom seperti darah dalam najis, pendarahan rektum dan
penurunan berat badan
 yang tidak dapat dijelaskan.


Manfaat Serai Dipercayai Mampu Menguatkan Imun Tubuh & Mengurangkan Risiko Diabetes

S
erai adalah sejenis tumbuhan herba yang berasal dari Sri Lanka dan India Selatan, tetapi kini ia tumbuh di kebanyakan negara seluruh dunia. Ia juga dikenali sebagai
citronella
. Ia mempunyai aroma yang segar, seakan-akan buah lemon atau sitrus. Malahan, ia sangat dominan digunakan sebagai ramuan pelengkap bagi masakan Asia. Selain itu, serai juga boleh dijadikan sebagai minuman teh atau minyak aromaterapi.

Fakta Nutrisi Serai

Serai mengandungi antioksidan, flavonoid dan sebatian fenolik seperti luteolin, glikosida, quercetin, kaempferol, elemicin, catechol, asid klorogenik, dan asid caffeic, yang membantu dalam memberikan pelbagai bantuan perubatan. Komponen utama herba ini adalah lemonal atau sitral, yang mempunyai ciri antikulat dan antimikroba.

Tumbuhan ini
adalah gudang aromatik nutrien penting yang menyediakan pelbagai manfaat kesihatan. Pangkalan Data Nutrien Nasional USDA menunjukkan bahawa tumbuhan ini adalah sumber vitamin dan mineral penting seperti vitamin A, B-vitamin, folat, dan vitamin C, kalium, magnesium, fosforus, mangan, zink dan besi, yang diperlukan untuk fungsi badan yang sihat.

Manfaat Serai

Menurunkan kolesterol

Penyelidikan yang diterbitkan pada tahun 2011 dalam jurnal Food and Chemical Toxicology mendedahkan bahawa serai mempunyai sifat antihiperlipidemik dan antihiperkolesterolemik yang menyokong tahap kolesterol yang sihat. Satu kajian haiwan juga menunjukkan bahawa penggunaan biasa boleh membantu mengekalkan paras trigliserida yang sihat dan mengurangkan LDL atau kolesterol yang buruk. Ini boleh membantu dalam mencegah pengumpulan lipid dalam saluran darah dan menggalakkan aliran darah yang tidak terhalang dalam arteri, dengan itu mencegah pelbagai masalah jantung, seperti aterosklerosis.

Menyahtoksikkan tubuh

Menurut kajian haiwan 2003, serai boleh membantu dalam pembersihan dan pembuangan sisa toksik berbahaya dari tubuh, akibat daripada sifat diuretiknya. Detoksifikasi membantu dalam pengawalan pelbagai organ tubuh, termasuk hati dan ginjal, sementara ia juga membantu menurunkan kadar asid urik. Kesan diuretiknya membantu meningkatkan kuantiti dan kekerapan membuang air kecil, yang membantu dalam mengekalkan kesihatan pencernaan dan menyegarkan tubuh.

Potensi antikanser

Serai mungkin berkesan dalam mencegah pertumbuhan sel-sel kanser tanpa menjejaskan sel-sel tubuh yang sihat. Penyelidikan yang dilakukan untuk menilai aktiviti antikanser serai telah menunjukkan hasil yang menjanjikan dalam pencegahan kanser kulit. Ini adalah kerana kehadiran sebatian kimia yang dipanggil sitral.

Penyelidikan yang dijalankan ke atas kesan sitral pada sel-sel kanser menunjukkan keberkesanannya dalam menghalang pertumbuhan sel-sel kanser hepatik semasa fasa awal dan menghalang pertumbuhan sel-sel kanser. Satu lagi kajian menyediakan bukti sokongan mengenai kesan anti-proliferatif sitral dalam menghalang pertumbuhan sel-sel kanser payudara manusia dan induksi apoptosis (kematian sel yang diprogram).

Melawan Staphylococcus aureus

Penyelidikan yang diterbitkan dalam Journal of Applied Microbiology telah menunjukkan bahawa minyak penting serai mempunyai kapasiti anti-biofilm dan bermanfaat terhadap jangkitan yang disebabkan oleh Staphylococcus aureus. Ia mengandungi fenol dan minyak pati, yang boleh mengganggu pertumbuhan jangkitan dan kuman dan membantu menghalang pembentukan biofilem.

Gangguan perut

Kajian telah menunjukkan bahawa minyak pati serai mempunyai ciri-ciri antimikrob dan antibakteria yang membantu dalam memerangi jangkitan yang disebabkan oleh pelbagai patogen seperti Helicobacter pylori dan Escherichia coli. Ia bermanfaat dalam menyumbang gangguan gastrointestinal dan mengurangkan keradangan; boleh membantu untuk meningkatkan pencernaan dan jika anda mengalami ulser gastrik, sembelit, kolitis ulseratif, cirit-birit, rasa mual dan sakit perut.

Melegakan insomnia

Teh serai dianggap berguna dalam menenangkan otot dan saraf yang boleh membantu memperbaik masa tidur. Penyelidikan telah menunjukkan bahawa teh herbanya mempunyai sifat-sifat sedatif dan hipnosis, yang boleh membantu dalam meningkatkan waktu tidur.

Gangguan pernafasan

Serai digunakan secara meluas dalam ubat Ayurveda untuk kesan penyembuhannya dalam merawat batuk dan selesema. Ia bersama dengan komponen lain yang bermanfaat, kandungan vitamin C yang ada di dalamnya boleh membantu memberikan bantuan daripada hidung tersumbat, selesema dan gangguan pernafasan lain seperti asma bronkial.

Kelegaan edema

Tumbuhan ini berkesan dalam memberikan kelegaan dari keadaan pengekalan air atau edema. Ia mempunyai kesan pembersihan pada kesesakan limfatik dan membantu menenangkan bengkak.

Mengurangkan demam

Serai adalah febrifuj (bahan yang dapat melegakan atau mengurangkan demam; sejenis antipiretik) yang juga dikenali sebagai ‘fever grass’, kerana kesannya yang bermanfaat dalam menurunkan demam. Kesan antipiretik dan diaforetik digunakan secara meluas dalam ubat Ayurveda untuk menyembuhkan demam dengan menggalakkan peluh.

Membantu merawat jangkitan

Serai berfungsi sebagai antiseptik dan berkesan dalam merawat jangkitan seperti cirit-birit, luka, Athlete’s Foot (kaki makan air), kudis buta, dan jangkitan saluran kencing (UTI) kerana sifat antimikrob dan antikulat. Kajian telah menunjukkan bahawa herba ini memberikan kesan penyembuhan pada jangkitan dermatologi, seperti jangkitan yis, dengan menghalang pertumbuhan patogen.

Mengurangkan kesakitan

Serai boleh mengurangkan kesakitan dan ketidakselesaan yang disebabkan oleh sakit kepala dan migrain disebabkan sifat analgesiknya. Fitonutrien yang hadir di dalamnya meningkatkan peredaran darah dan membantu meredakan kekejangan, kekejangan otot, seliuh, dan sakit belakang. Ia juga bernilai dalam merawat luka-luka sukan, termasuk kecederaan dalaman, dan lebam.

Meningkatkan imun tubuh

Ekstrak serai mempunyai kesan yang baik terhadap tindakan radang sitokin, yang merupakan molekul isyarat di mana sel-sel berkomunikasi dan bertindak balas kepada tubuh. Kajian telah menunjukkan bahawa serai bertindak sebagai tindakan antiradang dan bahannya, sitral, boleh menjadi punca kesan perencatannya terhadap pengeluaran sitokin.

Penjagaan kulit

Serai telah dijadikan sebagai tonik kulit dan menjadikan pembersih berkesan untuk kulit berminyak atau berjerawat, kerana sifat astringen dan antiseptiknya. Ia membantu dalam menguatkan tisu kulit dan memperbaiki liang-liang pori kulit. Penjagaan perlu diambil semasa menggunakan produk serai, kerana aplikasi yang tidak sempurna mungkin menyebabkan kerengsaan kulit dalam sesetengah kes.

Mengurangkan obesiti

Oleh kerana serai mengandungi sitral, ia telah terbukti berkesan terhadap obesiti. Ia mengurangkan pengumpulan lemak di abdomen dan menggalakkan penggunaan tenaga tersimpan, yang membantu dalam mencegah kenaikan berat badan yang disebabkan oleh diet. Ia membantu dalam metabolisma yang sihat dan meningkatkan pengoksidaan asid lemak dalam tubuh.

Menguruskan diabetes jenis 2

Serai telah terbukti mempunyai kesannya yang berguna untuk menguruskan diabetes jenis 2. Kajian haiwan menunjukkan bahawa sitral yang hadir dalam serai boleh membantu mengekalkan tahap insulin yang optimum dan meningkatkan toleransi glukosa dalam tubuh. Walau bagaimanapun, lebih banyak penelitian perlu dijalankan ke atas populasi manusia untuk benar-benar memahami kesannya.

Meningkatkan sistem saraf

Tumbuhan ini dianggap sebagai tonik untuk sistem saraf. Ia merangsang minda dan membantu dalam mencegah kekejangan, kegelisahan, vertigo, dan pelbagai gangguan neuron lain. Ia digunakan dalam mandian terapeutik, yang membantu menenangkan saraf dan mengurangkan simptom kegelisahan dan keletihan yang disebabkan oleh tekanan.

Menghilangkan bau badan

Serai digunakan dalam pembuatan deodoran kerana sifat pembersihan dan antibakterianya. Deodoran membantu memerangi bau badan yang tidak menyenangkan dan mencegah jangkitan kulat dan bakteria. Ia juga boleh diletakkan pada kaki untuk membersihkan kaki yang sakit dan berbau.

Penghalau serangga

Ia juga digunakan sebagai penghalau serangga semula jadi dan membantu dalam mencegah berlakunya penyakit bawaan serangga seperti malaria dan denggi. Kajian telah memberikan bukti sokongan mengenai sifat antimalarial dan antiprotozoan serai, yang membuat minyaknya menjadi bahan yang berkesan dalam penghalau nyamuk.

Penggunaan kulinari

Selain ubat-ubatan, serai lazimnya digunakan dalam masakan Asia, terutama dari Vietnam, Thailand, dan Malaysia. Ia digunakan untuk menambah rasa kepada sup, kari, dan minuman seperti teh. Ia juga didapati secara meluas dalam penyediaan produk daging, gula-gula, dan barangan bakar.

Kegunaan lain

Ia digunakan dalam pembuatan minyak wangi, deodoran, pengilat, dan lilin. Selain itu, ia juga digunakan untuk menambah wangian kepada sabun dan produk kosmetik.

Teh Serai, Pengambilan Berlebihan Adalah Berbahaya

Teh serai diperbuat daripada daun kering atau batang serai yang dikenali Cymbopogom. Tanaman serai tumbuh dalam suhu yang lebih panas dan berasal dari Asia Selatan. Hari ini, tumbuhan ini sering ditanam untuk kegunaan teh dan minyak pati di Asia Tenggara termasuk Indonesia dan Filipina. Teh serai mempunyai rasa sedikit lemon tanpa rasa pahit atau masam, dan berwarna kuning muda.

Walaupun teh serai menawarkan pelbagai manfaat kesihatan seperti membantu mengurangkan berat badan, kaya dengan antioksidan, merendahkan tekanan darah, menyelaraskan sistem penghadaman, melindungi kesihatan hati, meningkatkan imun dan lain-lain, namun pengambilannya secara berlebihan adalah tidak digalakkan.

Minuman ini adalah selamat apabila diambil dalam jumlah yang kecil. Minum terlalu banyak boleh mengakibatkan kesan sampingan negatif untuk kesihatan perut dan boleh menyebabkan keadaan serius yang lain. Berikut kesan pengambilan teh serai.

Alahan

Teh serai boleh menyebabkan alahan kepada orang yang alah kepada tumbuhan ini. Jangan minum teh ini jika anda alah kepada serai atau citronella. Hentikan penggunaan segera jika anda mengalami simptom termasuk pembengkakan tekak, kesukaran bernafas, dan ruam kulit.

Wanita hamil

Wanita yang hamil atau menyusukan tidak perlu mengambil teh ini. Tidak ada bukti yang mencukupi untuk menunjukkan ia selamat untuk kehamilan. Sentiasa bercakap dengan doktor anda sebelum menggunakan produk herba semasa kehamilan atau semasa menyusu.

Selain itu, anda tidak digalakkan untuk mengambil minuman ini jika mengambil preskripsi diuretiks, mempunyai kadar degupan jantung yang rendah dan mempunyai tahap potasium yang rendah.

Oleh itu, jangan mengubati apa-apa keadaan diri anda dengan teh serai atau menggunakannya sebagai pengganti ubat-ubatan yang ditetapkan tanpa kebenaran doktor anda.

Minyak Pati Serai

Minyak pati serai seringkali digunakan secara tradisional untuk melegakan kesakitan, masalah perut, antioksidan, antiradang, dan lain-lain. Walau bagaimanapun, minyak pati ini tidak boleh disapu pada kulit, mata, mulut atau telinga. Minyak ini boleh didapati dalam kepekatan 0.5% hingga 10%.

Pentadbiran Makanan dan Dadah (FDA) di Amerika Syarikat telah meluluskan minyak pati serai sebagai selamat apabila orang menggunakannya dengan betul. Penyahgunaan minyak pati adalah berbahaya dan boleh mengakibatkan keracunan, luka bakar kulit, loya, dan penyakit pada haiwan peliharaan.

Apa yang anda perlu tahu sebelum menggunakannya?

Berunding dengan doktor, ahli farmasi atau ahli herba anda, sekiranya:

Anda mengandung atau menyusu badan. Hal ini kerana, semasa anda sedang menjangkakan atau menyusu bayi, anda hanya perlu mengambil ubat seperti yang dinasihatkan doktor.

Anda mengambil ubat lain. Hal ini termasuklah sebarang pengambilan ubatan yang boleh dibeli tanpa preskripsi.

Anda mempunyai alergi dengan mana-mana bahan dalam minyak serai atau ubatan lain atau herba lain.

Anda mempunyai penyakit, gangguan atau keadaan perubatan lain.

Anda mempunyai jenis alergi lain seperti terhadap makanan, pewarna atau haiwan.

Pengawalan bagi herba tambahan kurang ketat berbanding dengan pengawalan ubat. Banyak kajian diperlukan bagi menentukan keselamatannya. Faedah mengambil herba tambahan ini mestilah melebihi risikonya sebelum digunakan. Sila berunding dengan doktor atau ahli herba anda untuk maklumat lanjut.

4 cara mudah menggunakan minyak serai

Menggunakan penyebar (diffuser)

Jika anda bercadang untuk menggunakan minyak pati serai sebagai aromaterapi? Aroma serai yang menenangkan dapat bantu menghilangkan stress, keletihan, sehingga meringankan sakit kepala. Gunakan diffuser untuk mendapatkan manfaatnya.

Sebagai aromaterapi, anda dapat mencampurkan minyak serai dengan minyak pati lainnya seperti geranium, peppermint, lavender, atau lemon. Caranya mudah, anda hanya perlu meneteskan 2 hingga 3 tetes minyak serai ke diffuser.

Menggunakan bekas berisi air

Sekiranya anda tidak mempunyai diffuser, alternatif yang murah dan mudah untuk menghirup minyak pati ini adalah menggunakan bekas air panas. Isi bekas dengan air suam kemudian letakkan 3 titis minyak ke dalamnya.

Anda boleh menghirup wap yang dihasilkan dari bekas berkenaan secara langsung. Selain itu, campuran ini juga boleh digunakan untuk merendam kaki selama 10 hingga 15 minit bagi mengurangkan kesakitan dan keletihan.

Sebagai minyak urut

Untuk menjadikannya sebagai minyak urut anda tidak boleh menyapunya terus pada kulit. Minyak pati adalah jenis minyak yang perlu dicairkan sebelum ia digunakan. Anda boleh campurkan minyak lemon dengan minyak lain seperti minyak badam manis, jojoba, atau avokado. Setelah mencampurkannya, anda boleh menyapunya pada kulit.

Campurkannya ke dalam tab mandi

Anda juga boleh mencampurkan minyak pati ini ke dalam tab mandi. Letakkan 6 hingga 12 titis minyak ini ke dalam tab mandi yang berisi air. Nikmati rasa kesegaran aroma serai semasa mandi.

Langkah berjaga-jaga & amaran khusus

Kanak-kanak:
 Minyak serai tidak selamat diberikan kepada kanak-kanak melalui mulut. Terdapat laporan keracunan bagi kanak-kanak dan seorang budak yang baru bertatih mati selepas menelan penghalang serangga yang mengandungi minyak serai.

Mengandung dan menyusu badan:
 Tidak cukup yang diketahui tentang penggunaan minyak serai semasa mengandung dan menyusu badan. Ambil pendapat yang lebih selamat dan elakkan dari penggunaannya.

Kesan Sampingan

Minyak pati boleh menyebabkan alergi atau kerengsaan jika digunakan secara terus pada kulit. Oleh itu, adalah wajib bagi anda mencairkannya terlebih dahulu sebelum digunakan.

Untuk meminimumkan risiko kerengsaan kulit, seseorang harus mengelakkan menggunakan minyak pati serai pada kulit jika:

mempunyai alahan atau keadaan kulit, seperti ekzema

tidak mencairkan minyak terlebih dahulu

telah rosak atau merosakkan kulit

Minyak pati ini juga boleh menyebabkan kekeringan dan menyengat mata, telinga, mulut, dan membran mukus lain, seperti kawasan alat kelamin. Atas sebab ini, adalah lebih baik untuk tidak menggunakannya di muka atau meletakkan minyak ke dalam air mandian.

Perlu diingatkan juga bahawa, jangan mengambil minyak pati serai secara oral dan adalah lebih baik jika anda mendapatkan nasihat daripada doktor anda sebelum menggunakannya.

Baca juga:

Apakah Aromaterapi?

Petai: Sayuran Hutan yang Kaya Nutrisi

Ulam: Adakah Ia Benar-benar Bermanfaat terhadap Kesihatan?


Ereksi dan Ejakulasi: Bagaimana ia Berlaku?

Pernahkah anda terfikir bagaimana zakar seorang lelaki boleh mengeras dan mengalami ereksi serta ejakulasi?

Jika inginkan jawapan tersebut, jangan lari dan teruskan membaca!

Struktur alat reproduktif lelaki

Topik mengenai alat reproduktif lelaki mungkin jarang dibincangkan di khalayak umum. Ia seolah-olah dilihat sebagai satu bahan lucah sedangkan ia adalah penting untuk membantu memahami sistem reproduktif dan keadaan kesihatan yang berkaitan dengannya.

Ringkasnya, bahagian utama yang berkait dengan proses ereksi ialah zakar (penis), otak dan urat saraf tunjang.

Di dalam zakar, terdapat dua ruang berbentuk silinder bernama
corpora cavernosa
yang memanjang sepanjang batang zakar. Ia mengandungi pembuluh darah arteri untuk darah masuk ke dalam zakar.

Di bawahnya pula terdapat
corpora spongiosum
 mengandungi urethra yang mengalirkan air kencing dan mani keluar dari badan.

Sementara pembuluh darah vena pula berada di antara struktur lain dan berperanan membawa keluar darah dari zakar.

Imej ihsan
webmd.com

Bagaimana ereksi berlaku? Ia bermula dari otak

Sebelum zakar mengeras, otak harus dirangsang terlebih dahulu oleh imej, bau, rasa atau suara. Rangsangan turut melepaskan hormon tertentu bagi membantu proses ereksi.

Kemudian, isyarat akan dihantar ke organ seks tersebut melalui urat saraf tunjang untuk mengendurkan otot dan membolehkan darah masuk melalui arteri ke dalam batang zakar. Darah akan terkumpul di dalam tisu seperti air memenuhi span menyebabkan zakar menjadi besar dan keras serta menutup pembuluh darah vena sehingga darah tidak boleh keluar.

Ejakulasi berlaku apabila satu tiub bernama
vas deferens
mengeluarkan sperma ke urethra. Isyarat yang dirasai oleh urethra menyebabkan otot di lantai pelvis mengecut sehingga air mani terpancut keluar semasa klimaks dan orgasma.

Vena akan terbuka selepas ejakulasi atau apabila tiada lagi rangsangan menyebabkan darah keluar dari batang zakar dan menjadi lembut semula.

Mati pucuk berlaku apabila proses ini terganggu

Bermula dari otak, hormon, isyarat melalui urat saraf tunjang sehingga aliran darah masuk ke dalam zakar, mati pucuk atau disfungsi erektil berlaku apabila mana-mana proses ini terganggu.

Ini termasuk stres (otak), kelenjar hormon rosak (hormon), trauma pada urat saraf tunjang, dan pembuluh darah sempit.


5 Perkara Yang Boleh Terjadi Jika Anda Berhenti Minum Susu, Ada Baik Dan Buruknya...

Kebanyakan pakar pemakanan tidak akan mengesyorkan pemberhentian seluruh kumpulan makanan melainkan jika anda mempunyai alasan yang sangat baik seperti alahan.

Ini kerana setiap kumpulan makanan menyediakan nutrien dan tenaga yang berbeza untuk memastikan tubuh berfungsi dengan baik.

Tetapi sekiranya anda tidak mempunyai banyak pilihan dan perlu mengelakkan produk tenusu atau susu, anda mungkin dapat melihat beberapa perubahan pada tubuh anda.

1. Tulang menjadi lemah

Susu penuh dengan kalsium, protein, vitamin D, dan mineral lain yang penting untuk membina tulang yang kuat. Kebanyakan pembinaan tulang berlaku pada zaman kanak-kanak dan remaja.

Sekiranya anda menjalani diet bebas tenusu, keadaan tulang anda boleh menjadi semakin lemah dan terdorong kepada keretakan atau patah.

Untuk mengawal keadaan ini,  anda perlu mencari cara untuk menggantikan nutrien yang hilang seperti mendapatkan doa kalsium harian daripada pengambilan sayuran berdaun hijau, jus oren dan brokoli.

2. Perubahan berat badan

Keinginan menurunkan berat badan sering menjadi motivasi utama untuk mengelakkan pengambilan susu.

Walaupun produk tenusu seperti keju dan aiskrim boleh menambah kalori utama, terdapat beberapa kajian telah menunjukkan bahawa susu mengenyangkan dan membantu mengekalkan berat badan yang sihat.

3. Intoleransi laktosa mungkin lebih teruk

Sekiranya anda mempunyai intoleransi laktosa, anda kehilangan enzim yang biasanya memacahkan gula dalam susu, disebabkan itu anda boleh mendapatkan masalah perut apabila mengambil produk tenusu.

Tetapi jika anda tidak mengelakkan susu daripada diet anda, anda akan benar-benar akan mengurangkan keadaan ini dengan meningkatkan bakteria yang sihat dalam usus anda.

4. Merendah risiko kanser

Sesetengah produk tenusu adalah radang, jadi anda akan mengurangkan risiko kanser jika mempunyai diet bebas tenusu.

Kajian 2001 menemui bahawa pengambilan kalsium tinggi khusunya kebanyakannya daripada produk tenusu meningkatkan risiko lelaki untuk mendapat kanser prostat, kerana ia mengurangkan jumlah hormon yang dianggap menghalang kanser.

 Selain itu, bergantung kepada jenis tenusu, ia mungkin mempunyai racun perosak, tambahan hormon pertumbuhan, dan bahan-bahan lain yang berpotensi karsinogenik, yang semuanya dikaitkan dengan peningkatan risiko kanser payudara.

5. Kesihatan kulit lebih baik

Sudah cukup diketahui bahawa menghentikan pengambilan susu boleh meningkatkan keadaan kulit seseorang.

 Susu lembu sering mengandungi hormon, yang mungkin bertindak balas terhadap hormon-hormon di dalam tubuh anda dan mengakibatkan peningkatan pengeluaran sebum pada kulit anda, yang menyebabkan menyumbat liang pori.

Selain itu, b
eberapa kajian pemerhatian telah menemui hubungan antara jerawat dan susu, terutamanya susu skim, tetapi ia tidak ada kaitan dengan keju atau yogurt. Walau bagaimanapun, perlu diingatkan bahawa diet yang baik adalah penting untuk mengekalkan kulit yang baik dan pastikan anda mengambil diet seimbang yang sihat yang mengandungi banyak nutrien.


Tidak Perlu Penetrasi, 4 Teknik Bergesel Ini Sudah MAMPU Buat Si Dia Rasa Nikmat!

Ramai pasangan suami isteri di luar sana yang memandang rendah terhadap teknik
dry humping
 (gesel kemaluan) dalam hubungan seksual.

Hakikatnya, ia adalah satu tindakan yang selamat dan boleh dikira sebahagian daripada aksi foreplay.

Berbeza dengan seks,
dry humping
 hanya melibatkan aktiviti gesel kemaluan tanpa melakukan sebarang bentuk penetrasi.

Mungkin ramai pasangan suami isteri yang beranggapan bahawa perkara ini remeh.

Namun, ketika
 isteri sedang dalam keadaan berpantang atau dalam kitaran haid
, hubungan seksual tidak sepatutnya dilakukan melalui faraj wanita.

Maka aktiviti ‘gesel kemaluan’ boleh menjadi pilihan terbaik untuk anda melampiaskan keinginan seksual.

Mungkin ada yang akan
menyarankan onani sebagai alternatif
, namun kesannya tidak sama dengan
dry humping
.

Artikel ini akan menerangkan kelebihan
dry humping
 berbanding aktiviti seks lain menurut pakar kesihatan seksual.

Baca lebih lanjut tentang Kesihatan Seksual
di sini.

Selamat, nikmat dan mengasyikkan, ini sebab di sebalik aktiviti gesel kemaluan

Sebelum memberikan apa-apa maklumat, penulis ingin menegaskan, aksi gesel kemaluan ini hanya sesuai dilakukan oleh mereka yang sudah berpasangan.

Tindakan melakukan
dry humping
 dengan mereka yang tidak rela atau
kanak-kanak adalah salah di sisi undang-undang
.

Kelakuan
dry humping
 tidak hanya tertumpu kepada mereka yang inginkan hubungan seksual.

Terdapat pasangan yang ingin
merasakan keseronokan yang cuma boleh dicapai melalui teknik tersebut
.

Perkara ini ditekankan oleh pakar kesihatan seksual terkemuka Dr Jill McDevitt.

Hubungan seks yang melibatkan penetrasi bukanlah satu interaksi bagi memenuhi keperluan dan naluri manusia. Ia juga melibatkan emosi.

Kebanyakan pasangan, pada awalnya
tidak rela untuk membuat sebarang hubungan seksual
.

Perkara ini benar terutamanya jika perkahwinan itu dirancang oleh keluarga atau mereka masih dalam fasa berkenalan.

Artikel berkaitan:

Setiap individu mempunyai keinginan seksual, namun penting untuk interaksi tersebut disertakan dengan hubungan emosi yang kuat.

Jika anda belum bersedia untuk memenuhi kehendak tersebut, anda akan lebih selesa melakukan
dry humping.

Terdapat beberapa jenis teknik
dry humping
 yang boleh
memenuhi kehendak seksual individu
.

Ada yang suka gesel kemaluan mereka dengan kemaluan pasangan, lutut, paha atau betis.

Ada juga yang suka gesel kemaluan mereka dengan objek seperti bantal, kusyen dan sebagainya.

Objektifnya sama,
 untuk mencapai orgasme.
 Apa yang perlu anda beri perhatian adalah kehendak pasangan anda yang juga penting untuk dituruti.

Kedudukan semasa melakukan perbuatan ini

Percaya atau tidak, kedudukan anda ketika melakukan hubungan intim dengan pasangan boleh mempengaruhi tahap kepuasan anda.

Oleh sebab setiap individu mempunyai kehendak seksual yang berbeza, anda perlu melakukan sedikit eksperimen untuk
mengenal pasti posisi mana yang anda selesa
.

Antara kedudukan yang boleh dilakukan bersama dengan pasangan adalah seperti berikut:

Kedudukan missionary
 – mungkin kelihatan pelik, berada dalam kedudukan ini namun tidak melakukan penetrasi, tapi posisi ini mudah dilakukan oleh mana-mana pasangan. Geselan kemaluan dan hentakan ditambah pula dengan aksi foreplay seperti berkucupan boleh
memberikan nikmat seksual yang tidak terhingga

Posisi
cowgirl
 – jika anda beranggapan
posisi cowgirl hanya sesuai untuk hubungan seks yang melibatkan penetrasi
, anda silap. Tidak kiralah siapa yang berada di atas, atau siapa yang berada di bawah, jika kena pada tekniknya, geselan yang dikenakan atau dirasai mampu memberikan kenikmatan kepada anda dan pasangan

Kedudukan mengiring menghadap satu sama lain

– gesel kemaluan anda bersama pasangan semasa dalam kedudukan mengiring. Dalam posisi ini, paha anda dan pasangan akan menjadi ‘alat rangsangan’ bagi memberikan kepuasan maksimum

Posisi
the snake
– seorang pasangan akan meniarap, bergesel dengan tangan atau objek seperti bantal. Seorang lagi akan meniarap di atasnya, bergesel dengan punggung pasangan di bawah

Dalam mengekalkan keseronokan hubungan seksual dengan pasangan, kadangkala tidak salah untuk kita menjadi lebih kreatif.

Jika anda atau pasangan
tidak menggemari suatu posisi semasa melakukan hubungan seks
, tukar posisi tersebut.

Terdapat lebih daripada 100 posisi yang boleh membantu anda mencapai orgasme.

Jika tindakan gesel kemaluan dibuat untuk meningkatkan syahwat sebelum melakukan seks penetrasi, pastikan anda dan pasangan berasa puas.

Ingat, kepuasan seksual adalah hak kedua-dua pasangan suami isteri.


Elak Comforter Kecut, Ini 3 Langkah Mudah Basuh Toto Di Rumah Guna Mesin Auto!

Lamanya tak basuh toto! Tetapi, risau pula hendak cuci sendiri sebab tidak pasti apa atau bagaimana cara basuh
comforter
 guna mesin basuh automatik yang betul.

Manakan tidak,
comforter
bukanlah satu item yang murah. Satu set
comforter
kadangkala boleh memakan sehingga ratusan ringgit! Sayanglah jika ia rosak ketika dibasuh.

Namun, itu tidak bermaksud anda tidak boleh mencuci
comforter
 sendiri di rumah. Sebenarnya, cara basuh
 comforter
 tidaklah sesukar yang anda sangka.

Walau bagaimanapun, ada beberapa perkara yang anda perlu periksa sebelum basuh supaya toto anda tidak mengecut atau rosak selepas dibasuh.

Dalam artikel kali ini, kami akan terangkan mengenai
cara basuh
comforter dalam mesin basuh
,
terutamanya jika anda berhasrat mencuci dalam mesin basuh automatik di rumah!

Untuk mendapatkan lebih banyak informasi tentang Habit Sihat, anda juga boleh klik
di sini
.

Berapa kali perlu basuh
comforter
 atau toto?

Berbeza dengan alas tilam biasa,
comforter
,
duvet
atau toto perlulah dibasuh 2-3 kali setahun.

Jika anda tahu cara basuh
comforter
yang betul, tempoh hayatnya boleh dipanjangkan. Malah, jika anda atau ahli keluarga
menghidap alahan
, masalah ini boleh dikurangkan sekiranya anda
rajin membasuh toto.

Toto atau
comforter
 boleh dikategorikan mengikut material masing-masing. Antara material yang popular ialah bulu, poliester, kapas dan sutera.

Sebenarnya, anda tidak perlu susah payah menghantar toto dan
comforter
 ke dobi. Walau bagaimanapun, jika anda tidak mempunyai mesin basuh yang besar dan ragu-ragu mengenai material toto anda, hantar sahajalah ke dobi untuk memudahkan kerja.

Mereka juga boleh berikan nasihat mengenai cara terbaik basuh
comforter
 sendiri di rumah jika anda tidak biasa melakukannya sendiri.

3 cara basuh c
omforter
 guna mesin basuh automatik

Jika anda merancang untuk membasuh toto, pastikan anda tidak mempunyai
baju lain yang perlu dibasuh
. Tangguhkan dulu sebarang cucian lain kerana projek basuh toto anda mungkin akan memakan sepanjang hari.

Untuk pastikan
comforter
anda bersih, anda perlu membilasnya selama 2 kali. Jika anda pilih untuk mengeringkannya menggunakan pengering, projek anda mungkin akan makan masa berjam-jam lamanya!

Sebelum mula, anda mungkin akan perlukan beberapa barang.

Apa yang anda perlukan:

Pencuci baju.
Pilih pencuci baju kegemaran anda. Namun, elakkan pencuci baju jenis serbuk kerana ia mungkin akan meninggalkan kesan selepas dibasuh

Sabun penanggal kesan kotoran degil (
spot remover
).
Ada
beberapa jenis sabun
 khas untuk menanggalkan kotoran. Jika anda mempunyai sabun ini di rumah, ia dapat membantu menanggalkan sebarang kotoran degil (seperti darah dan sebagainya) pada
comforter

Mesin basuh bersaiz sederhana.
Pastikan saiz mesin basuh anda cukup besar untuk membasuh toto!

Berus kecil atau kain buruk
 untuk menanggalkan kotoran degil

1. Baca label pada
comforter
 atau toto anda

Sebelum anda humban
comforter
 ke dalam mesin basuh, pastikan anda baca dulu label pada
comforter
 tersebut. Kadangkala, pengilang sudah mencetak arahan untuk membasuh
comforter
pada labelnya.

Ada beberapa
material seperti kapas
 atau sutera yang mungkin akan mengecut selepas dibasuh. Jadi, jika ada arahan yang tercetak pada
comforter
 anda, pastikan anda basuh mengikut langkah-langkah yang diberikan.

Jika label tertulis ‘
dry clean only’
, pastikan anda serahkan tugas mencuci kepada profesional ya!

Baca juga:

Salah Cara Basuh Punca Warna Baju Asyik Luntur? Ini Kaedah Yang Betul Cuci Baju Berwarna!

Lebih Gemar Basuh Baju Guna Tangan? Ini 7 Langkah Mudah Cucian Tangan!

Buat 9 Langkah Ini Kalau Tak Nak Baju Berbau Hapak Selepas Dibasuh!

Cara basuh
 comforter
 2: Buang kotoran sebelum basuh

Sama seperti membasuh baju biasa, anda perlulah hilangkan kotoran sebelum basuh.

Pastikan anda letakkan pencuci baju betul-betul di atas kotoran yang ingin dihilangkan sebelum memasukkan
comforter
 anda
di dalam mesin basuh.

Tip periksa kotoran sebelum mencuci:

Bentangkan toto atau
comforter
 di atas katil, meja atau lantai

Sapukan pencuci baju pada kawasan yang kotor

Gunakan berus yang lembut untuk buang kotoran tersebut

Pusingkan
 comforter
 anda dan lakukan perkara yang sama

Biarkan pencuci baju selama 15 minit sebelum basuh

Periksa dahulu sama ada
comforter
anda berlubang atau mempunyai jahitan yang tertetas. Jika tidak,
comforter
 atau toto anda mungkin akan terkoyak atau rosak selepas dibasuh.

3. Masukkan
comforter
 ke dalam mesin

Masukkan
comforter
 atau toto anda ke dalam mesin basuh dengan berhati-hati. Jangan lupa, untuk pastikan
cucian anda benar-benar bersih
. Caranya, pastikan toto anda ada ruang yang cukup untuk berpusing.

Sebab itulah, anda perlukan mesin basuh yang besar untuk membasuh toto. Gunakan air sejuk dan pencuci baju yang lembut. Jika boleh, bilas
 comforter
 anda 2 kali supaya bekas sabun dapat dihilangkan sepenuhnya.

Kemudian,
spin
 seperti biasa dan
sidai di luar
.

Selepas ini, anda bolehlah praktikkan cara basuh
 comforter
yang kami jelaskan di atas. Selamat mencuba!


Ini Yang Akan Berlaku Pada Janin Anda Sepanjang Minggu 1 hingga 12 Kehamilan

Salah satu perkara yang membuatkan ibu hamil menjadi teruja ialah dengan mengetahui mengenai perkembangan kandungan. Kebanyakan ibu hamil pastinya mahu mengetahui perkembangan bayi dalam kandungan mereka setiap minggu.

Bagi ibu hamil yang ingin mengetahui apa yang berlaku pada bayi mereka dalam trimester pertama, anda boleh lihat penerangan ringkas mengenai
perkembangan janin minggu ke minggu
 dalam artikel kali ini.

Untuk mendapatkan lebih banyak info tentang kehamilan di Malaysia, sila dapatkannya
di sini.

Perkembangan kandungan: Minggu 1 & 2

Sebenarnya, pada minggu pertama dan kedua, anda belum lagi mengandung.

Persenyawaan
 hanya akan berlaku dalam tempoh dua minggu selepas kitaran haid terakhir anda bermula.

Jika anda mahu mengira tarikh jangkaan kelahiran bayi, anda boleh mengira tempoh 40 minggu daripada
tarikh kitaran haid
 terakhir bermula.

Ini bermkana, tempoh kitaran haid terakhir itu dikira sebagai minggu pertama dan kedua kehamilan walaupun persenyawaan belum lagi berlaku pada waktu itu.

Perkembangan bayi dalam kandungan: Minggu 3

Pada minggu ketiga, persenyawaan akan berlaku di mana sperma lelaki dan telur wanita akan bertemu di tiub fallopio dan membentuk zigot.

Zigot biasanya mempunyai
46 kromosom
 di mana 23 berasal daripada ibu dan 23 lagi daripada bapa.

Kromosom inilah yang akan menentukan jantina serta rupa bentuk bayi kelak.

Selepas disenyawakan, zigot ini akan pergi ke bahagian rahim daripada tiub fallopio.

Perkembangan kandungan: Minggu 4

Blastosista akan berlaku pada minggu keempat ini.

Blastosista adalah satu keadaan di mana bola sel membahagi dengan pantas dan melekat pada dinding rahim.

Proses ini dinamakan
sebagai implantasi
.

Ketika berlakunya blastosista, sel akan berubah menjadi embrio.

Bahagian luar sel akan membentuk plasenta yang menjadi pelindung kepada bayi anda sepanjang kehamilan berlangsung.

Perkembangan kandungan: Minggu 5

Pada minggu kelima kehamilan, hormon HCG yang dihasilkan oleh blastosista akan meningkat dengan cepat.

Ini kemudiannya memberikan isyarat kepada ovari untuk menghentikan pengeluaran telur dan menghasilkan lebih banyak
hormon estrogen
 dan
progesteron.

Peningkatan kedua-dua jenis hormon inilah yang menyebabkan kitaran haid anda terhenti yang sering menjadi
tanda awal kehamilan
.

Perkembangan kandungan: Minggu 6

Pada minggu ini, perkembangan janin akan berlaku dengan pantas.

Selepas empat minggu tempoh persenyawaan, tiub saraf yang berada di sepanjang belakang janin akan mula tertutup.

Kemudian, bahagian otak dan saraf tunjang akan terbentuk daripada tiub saraf ini.

Selain itu, organ-organ lain janin juga akan mula terbentuk.

Degupan jantung
 juga akan mula berlaku pada waktu ini.

Struktur yang akan membentuk mata dan juga telinga akan mula wujud.

Janin anda akan mula terbentuk seperti huruf C.

Perkembangan bayi dalam kandungan: Minggu 7

Jangan terkejut kerana pada masa ini, otak dan wajah bayi akan terus berkembang.

Struktur-struktur lain seperti lubang hidung dan retina mata juga akan mula terbentuk pada waktu ini.

Tunas anggota tubuh bahagian bawah yang akan membentuk kaki akan mula terhasil.

Perkembangan kehamilan: Minggu 8

Pada minggu ke-8 ini, tunas anggota tubuh bawah akan mula membentuk seperti pengayuh atau pendayung.

Jari-jemari bayi juga akan mula terbentuk dengan lebih jelas.

Satu ketulan atau benjolan kecil akan mula terbentuk di kawasan tubuh di mana telinga akan terbentuk.

Selain itu, bahagian mata bayi juga akan mula terbentuk dengan lebih jelas.

Bahagian bibir atas dan juga hidung telah terbentuk manakala leher akan mula menjadi lebih lurus.

Pada minggu ini, perkembangan kandungan dan saiz bayi ialah sekitar 11 hingga 14 milimeter.

Perkembangan bayi dalam kandungan: Minggu 9

Pada minggu kesembilan pula, bahagian lengan bayi akan mula berkembang dan siku mula jelas kelihatan.

Begitu juga dengan jari kaki serta kelopak mata.

Pada minggu kesembilan
 ini juga, kepala bayi mungkin akan kelihatan lebih besar daripada saiz tubuhnya.

Saiz bayi pula dianggarkan sekitar 16 hingga 18 milimeter iaitu sekitar saiz duit syiling 20 sen.

Perkembangan kandungan: Minggu 10

Pada minggu kesepuluh, kepala bayi anda akan mula menjadi lebih bulat dengan sekata.

Siku bayi juga sudah mula boleh dibengkokkan pada fasa ini.

Jari tangan dan jari kaki pula akan mula terpisah antara satu sama lain dan menjadi lebih panjang.

Kelopak mata serta bahagian luar telinga masih lagi dalam proses perkembangan.

Tali pusat bayi yang bersambung dengan plasenta pula lebih jelas kelihatan pada masa ini.

Baca juga:

Ibu Ayah, Jom Fahami Perkembangan Asas Bayi 0-12 Bulan Ini

Bayi Dalam Kandungan Songsang? Ini Antara Pilihan Selamat Untuk Ibu

Wah Seronoknya Sudah Masuk Trimester Kedua Kehamilan! Ibu Jangan Culas Periksa Kandungan, Ya!

Perkembangan bayi dalam kandungan: Minggu 11

Pada minggu kesebelas, janin akan mula dikenali sebagai fetus.

Pada minggu ini, kemaluan bayi akan mula terbentuk sama ada menjadi kemaluan lelaki atau perempuan.

Selain itu, wajah bayi juga akan menjadi lebih lebar pada fasa ini.

Jarak antara mata juga menjadi semakin menjauh.

Tunas untuk pembentukan gigi juga sudah mula keluar. Sel darah merah pula sudah mula terbentuk dalam hati bayi.

Pada masa ini, saiz bayi adalah sekitar 50 milimeter atau 50 inci. Beratnya pula dianggarkan sekitar 8 gram.

Perkembangan kehamilan: Minggu 12

Kini kandungan anda sudah masuk minggu ke-12.

Pada minggu ini, kuku bayi akan mula terbentuk pada jarinya.

Selain itu, wajah bayi akan mula berkembang dengan ciri yang lebih terperinci.

Pada masa ini, bayi anda berukuran sekitar 2 inci setengah dan mempunyai berat sekitar 14 gram.


Ada Jerawat Di Belakang Badan? Ini Info Lengkap Tentangnya

Untuk mendapatkan lebih banyak info berkenaan jenis jerawat di belakang badan dan Kesihatan Kulit, anda boleh klik
di sini
.

Definisi

Apa itu jerawat di belakang badan?

Jerawat adalah salah satu daripada masalah kulit yang biasa terjadi pada setiap orang kerana ia boleh muncul di mana-mana kawasan kulit tubuh badan.

Disebabkan ia wujud di bahagian belakang, anda mungkin tidak akan perasan kewujudannya lantas membiarkan atau mengabaikan sahaja, sedangkan ia juga perlu perhatian.

Meskipun
 ia tersorok dan tidak akan terlihat dek pandangan mata
, namun ia masih sangat mengganggu!

Jenis jerawat

Ada berapa jenis jerawat di belakang badan?

Untuk pengetahuan anda semua, sebenarnya terdapat beberapa jenis jerawat biasa muncul di sekitar tubuh badan termasuk pada belakang badan anda seperti yang berikut:

Papula

– Benjolan tanpa nanah berwarna seakan merah atau coklat yang akan rasa sakit apabila ditekan atau dipicit

Pustula

– Benjolan dengan nanah berwarna seakan merah atau coklat yang akan rasa sakit apabila ditekan atau dipicit

Nodul
 – Benjolan keras dan kasar berwarna merah yang meradang sehingga mungkin boleh menembus ke lapisan kulit paling dalam

Jerawat pasir
 – Benjolan kecil bernama
bruntus
 ini sukar untuk dilihat dengan mata kasar dan hanya akan terasa apabila disentuh

Jerawat batu
 – Benjolan besar bernama
cystic
ini amat keras, kasar, sukar untuk hilang dan akan meninggalkan parut pada kulit

Buat anda yang terfikir dan tertanya, jenis jerawat di belakang badan anda itu mungkin tidak akan melibatkan jenis
komedo hitam (
blackhead
) atau komedo putih (
whitehead
)
.

Ini kerana kedua-dua jenis komedo ini lebih kerap muncul kepada kawasan wajah anda sahaja. Pun begitu, mungkin tidak mustahil jika ia juga boleh wujud di belakang badan.

Simptom

Apakah simptomnya?

Seperti mana yang telah kami nyatakan di atas tadi,
ada banyak jenis jerawat yang boleh muncul
 di permukaan kulit manusia. Jadi, simptom-simptom juga mungkin tidak sama.

Ini kerana tanda dan gejala untuk jerawat jenis papula, pustula, nodul, jerawat pasir, jerawat batu mahupun komedo hitam dan putih itu sudah tentu masing-masing berbeza.

Namun apa yang mungkin boleh disimpulkan di sini adalah simptom jerawat itu tetap sama yakni kewujudan benjolan sama ada ia berbeza saiz, tekstur, warna dan lain-lain.

Pun begitu, masih ada beberapa simptom-simptom lain selain benjolan yang mungkin sama iaitu:

Kegatalan pada kulit

Kemerahan pada kulit

Rasa sakit jika disentuh

Punca

Apakah punca jerawat di belakang badan?

Sebenarnya, ada banyak faktor risiko jerawat itu tumbuh di belakang badan. Namun, punca utama ia muncul adalah liang pori kulit  yang tersumbat dengan minyak atau peluh.

Sama seperti bahagian tubuh badan lain seperti di muka, belakang badan juga memiliki liang pori dan mengandungi kelenjar minyak yang boleh tersumbat dengan bendasing.

Selain minyak dan peluh, penyumbatan ini juga boleh disebabkan oleh sel kulit mati, debu, habuk dan pelbagai jenis kotoran lain yang didedahkan oleh persekitaran individu.

Dalam pada itu juga, ada beberapa faktor risiko lain ia banyak muncul di belakang badan seperti:

#1. Jangkitan bakteria

Tentu sahaja,
jerawat juga mungkin boleh berpunca daripada bakteria
 bernama
Propionibacterium acnes
 (P. acnes) yang boleh menyerang mana-mana kawasan kulit tubuh badan.

#2. Pemakaian baju yang tidak sesuai

Salah satu faktor risiko utama kewujudan jerawat di bahagian belakang badan adalah angkara iritasi akibat geseran atau gesekan daripada baju ke kulit anda (
acne mechanica
).

Sebagai contoh, baju yang terlalu ketat mungkin akan buat kulit sukar untuk bernafas dan berfungsi menghasilkan peluh dengan cukup. Akibatnya,
liang pori lebih mudah tersumbat
.

#3. Penggunaan barang hiasan tidak sesuai

Selain baju, faktor risiko lain kewujudan jerawat di bahagian belakang badan adalah angkara iritasi akibat penggunaan perhiasan seperti rantai, kalung dan lain-lain pada kulit.

Iritasi pada barang kemas atau alergi nikel ini
bukan sahaja boleh jadi punca jerawat
 malahan juga masalah kulit lain seperti keradangan, kemerahan, kegatalan serta kesakitan.

#4. Jarang atau tidak mandi

Selepas beraktiviti dan berpeluh, ramai orang yang takut untuk mandi
kerana risau akan tumbuh panau
 sedangkan ia hanya mitos. Jika tidak mandi pula, jerawat akan timbul.

Ini kerana kawasan kulit yang sering dan cenderung untuk kotor dengan peluh, minyak dan bendasing lain hanya akan menyebabkan iritasi. Jadi, jangan takut untuk mandi.

Langkah pencegahan

Ada cara untuk mencegahnya?

Berbeza dengan jerawat di wajah, cara menghilangkan jerawat di belakang badan agak sulit kerana ia tidak mudah dilihat dan disentuh serta boleh tersebar dengan lebih luas.

Menurut
 American Academy of Dermatology
,
ubat dengan bahan di bawah adalah kunci utama
:

Antibiotik oral atau topikal

Benzoil peroksida

Asid salisilik

Retinol

Tetrasiklin

Doksisiklin

Isotretinoin

Jika ia perlu diambil dengan mulut, maka mungkin tidak ada masalah. Jika ia perlu disapu pada kulit, anda mungkin memerlukan pertolongan daripada individu lain pula.

Dalam pada itu, wujud pelbagai ramuan tradisional alternatif yang mungkin efektif untuk tujuan ini. Dapatkan informasi dan nasihat daripada doktor terlebih dahulu tentangnya.

Bila perlu jumpa doktor?

Sebenarnya, kondisi jerawat di belakang badan ini mungkin tidak begitu serius sehingga boleh jadi komplikasi kronik. Namun, ia masih perlu anda cegah sebelum parah.

Walaupun ia boleh hilang secara sendiri seiring perjalanan waktu dan perawatan medikal, ada beberapa amaran yang anda perlu tahu bahawa ia adalah indikator bahaya.

Segera berjumpa dan berkonsultasi dengan doktor jika anda perasan jerawat jadi seperti berikut:

Menimbulkan rasa sakit yang teramat

Mengeluarkan darah atau nanah dengan banyak

Terasa seperti wujud benjolan besar dan keras di bawah kulit

Tidak sembuh atau hilang selepas 6 minggu rawatan

Kembali muncul setelah sembuh atau hilang beberapa saat


Keselamatan Makanan Untuk Kesejahteraan Jangka Panjang Penduduk Dunia

Sumber makanan yang tercemar disebabkan oleh faktor
bakteria
,
virus
, parasit, toksin atau bahan
kimia
 berbahaya telah menyebabkan lebih daripada 600 juta manusia jatuh sakit manakala 420 000 pula maut di seluruh dunia setiap tahun. Penyakit-penyakit yang berpunca daripada makanan tercemar telah membebani sistem penjagaan
kesihatan
 dan memberi kesan buruk terhadap perkembangan ekonomi, perdagangan dan pelancongan sesebuah negara.

Melihat kepada perkembangan yang kurang positif berkenaan keselamatan sumber
makanan
, Persidangan Keselamatan
Makanan
 Antarabangsa telah pertama kali diadakan di Addis Ababa, ibu kota Ethiopia pada 12 Februari 2019. Persidangan tersebut diadakan secara bersama oleh
 African Union
 (AU),
Food and Agriculture Organization of the United Nations
 (FAO),
World Health Organization
 (WHO) dan
World Trade Organization
 (WTO).

Melalui persidangan ini, pemimpin-pemimpin dunia telah menyatakan bahawa kerjasama yang lebih besar di peringkat antarabangsa amatlah diperlukan untuk memastikan penyakit yang berpunca daripada makanan yang tercemar dapat dihalang dan seterusnya memastikan ianya tidak menghalang matlamat-matlamat
Sustainable Development Goals
(SDG)
.

Wabak bawaan makanan dan penyebabnya

Patogen
wabak
 bawaan makanan boleh menyebabkan
diarrhoea
 atau cirit-birit yang teruk selain jangkitan lain seperti
 meningitis.
Pencemaran bahan kimia berbahaya pula boleh membawa kepada penyakit jangka masa panjang seperti kanser. Antara contoh makanan yang tidak selamat adalah makanan yang berasaskan haiwan yang tidak dimasak, buahan dan sayuran yang tercemar dengan tinja atau kerang yang dicemari biotoksin marin.

Bakteria seperti
Salmonella
,
Campylobacter
 dan
Enterohaemorrhagic Escherichia coli
adalah patogen yang biasa menjejaskan kesihatan jutaan manusia setiap tahun.
Telur
, daging dan produk berasaskan haiwan adalah contoh makanan yang sering tercemar dengan bakteria
 Salmonella
. Virus
Hepatatis A
 pula menyebabkan penyakit hati yang berpanjangan dan menyebar melalui makanan laut yang mentah atau tidak dimasak dengan betul. Parasit seperti cacing pita
Echinococcus spp
 atau
Taenia solium
 boleh menjangkiti manusia melalui makanan atau hubungan secara langsung dengan haiwan.

Bahan kimia berbahaya turut memberi kesan terhadap keselamatan makanan yang dimakan. Toksin yang terhasil secara semulajadi seperti
mycotoxins, biotoksin marin
dan
 cyanogenic glycosides
biasanya terdapat dalam spesis cendawan beracun. Makanan ruji seperti jagung dan
bijirin
 boleh menghasilkan
mycotoxins
 yang tinggi seperti
aflatoxin
 dan
ochratoxin
 yang terhasil daripada kulat pada bijirin. Pendedahan yang lama terhadap toksin tersebut boleh menjejaskan sistem imun tubuh badan, tumbesaran selain berpotensi menyebabkan kanser. Logam berat seperti kadmium, plumbum dan merkuri boleh menyebabkan kerosakan neurologi dan
buah pinggang
. Pencemaran logam berat didalam makanan kebiasaannya berpunca daripada pencemaran udara, air dan tanah.

Keselamatan makanan dan perubahan iklim

Perubahan iklim adalah sesuatu yang nyata dan ianya telah memberi kesan terhadap kemampanan dan kelangsungan sumber makanan dan sektor agrikultur. Sumber makanan semakin berkurangan akibat daripada masalah-masalah yang berpunca daripada perubahan keadaan alam semulajadi seperti kemarau, penggondolan hutan, kekurangan sumber air, pencemaran, kehilangan biodiversiti, perubahan iklim dan peningkatan penduduk dunia yang semakin mendadak.

Jangkitan terhadap tumbuhan dan haiwan yang dimakan oleh manusia berpunca daripada beberapa faktor pengaruh secara semulajadi, oleh itu perubahan iklim sememangnya berpotensi memberi kesan terhadap keselamatan sumber makanan manusia. Sebagai contoh, kelembapan, ketersediaan air dan suhu yang bersesuaian akan memberi kesan terhadap pertumbuhan dan pencemaran kulat terhadap sumber makanan.

Kadar taburan hujan yang tinggi dan banjir menumbang kepada penyebaran dan pemindahan bakteria dan bahan kimia berbahaya yang berpunca daripada ternakan kepada alam sekitar, manusia,
tanaman
 serta haiwan ternakan yang lain. Secara keseluruhannya berdasarkan cabaran-cabaran berkaitan perubahan iklim tersebut akan menyebabkan kekurangan jumlah sumber makanan yang selamat selain mengakibatkan kelaparan terutamanya bagi lapisan masyarakat yang kurang berkemampuan dan penduduk-penduduk di negara-negara berpendapatan rendah dan sederhana.

Pada tahun 2050, dianggarkan permintaan terhadap sumber makanan akan meningkat sebanyak dua kali ganda berbanding pengeluaran pada tahun 2012 disebabkan oleh peningkatan penduduk dunia. Oleh itu, kesemua pengeluaran agrikultur termasuklah ternakan domestik dan akuakultur akan dipertingkatkan selain mengurangkan kesan negatif persekitaran yang akan memberi kesan terhadap pengeluaran makanan.

Keselamatan makanan dan aplikasi sains, inovasi dan teknologi

Pelaksanaan penemuan saintifik baharu, inovasi teknikal dan teknologi digital akan membantu mencapai sistem pengeluaran makanan yang lebih berkesan, bertahan lama dan selamat. Keperluan untuk menghasilkan lebih banyak produk makanan yang lebih selamat atas faktor demografi, perubahan diet
pemakanan
, perubahan iklim, inovasi seperti kaedah analisis novel, bioteknologi pengeditan genetik dan cara baharu pengeluaran makanan dapat membantu mencapai sistem makanan yang lebih cekap dan berdaya tahan.

Kemajuan penemuan saintifik seperti
Whole Genome Sequencing
 (WGS) akan dapat mengenalpasti, mencirikan, menentukan dan bertindak balas terhadap segala potensi risiko serta mencegah kemungkinan bahaya yang terdapat dalam rantaian makanan. WGS digunakan untuk mengawasi epidemiologi patogen bawaan makanan, kewujudan dan ketahanan hidup mikroorganisma, pemantauan faktor perangsang dan evolusi patogen, pengesanan rintangan antimikrob dan penyiasatan wabak bawaan makanan.

Penggunaan teknologi dalam pengeluaran produk makanan tempatan bukan sahaja memudahkan aktiviti pengeluaran, malahan membantu pengeluar untuk memastikan produk makanan sentiasa bersih dan selamat melalui penggunaan alat-alat teknikal yang lebih teratur.

Di negara-negara berpendapatan rendah dan sederhana, penyediaan dan pemprosesan makanan menggunakan alatan dan fasiliti yang agak menyedihkan sekaligus menjadikan produk makanan terdedah dengan risiko pencemaran. Banyak peluang yang tersedia bagi inovasi mudah dan bersesuaian untuk pengeluar produk makanan kecil-kecilan yang boleh membantu meningkatkan tahap keselamatan makanan, pengurangan sisa buangan dan pengurangan kesan negatif terhadap alam semulajadi. Inovasi ini termasuklah alat pengering
buah-buahan
 berkuasa solar, kontena yang mengikut spesifikasi khas untuk tujuan pengangkutan dan penghantaran bahan makanan, teknik yang diubahsuai untuk aktiviti pengasapan produk akuakultur yang mesra alam, penggunaan sisa buangan bagi penjanaan tenaga serta proses fermentasi atau penapaian makanan tanpa bahaya akibat daripada patogen.

Pelaksanaan inovasi pengeluaran makanan memerlukan penyediaan alatan yang mampu dibeli oleh pengeluar dan teknologi mudah yang bersesuaian supaya pengeluar yang terlibat dengan industri pengeluaran produk makanan termotivasi untuk mengaplikasikan penggunaan teknologi dalam pengeluaran makanan.

Keselamatan makanan dan wabak bawaan makanan

Wabak bawaan makanan merupakan satu ancaman jelas terhadap kesihatan manusia dan ekonomi selain menjejaskan pelaksanaan
Sustainable Development Goals
 (SDG) untuk kesejahteraan jangka panjang penduduk dunia. Ancaman wabak bawaan makanan termasuklah pelbagai jenis patogen bakteria, virus, parasit, toksin dan bahan kimia berbahaya.

World Health Organization
 (WHO) menganggarkan bahawa hampir setiap 1 daripada 10 orang di dunia jatuh sakit selepas memakan makanan yang tercemar. Pada tahun 2015, anggaran pertama bebanan global bagi wabak bawaan makanan yang dilaporkan oleh WHO menunjukkan bahawa 31 jenis risiko bahaya telah dikenalpasti menyebabkan 600 juta kes wabak bawaan makanan pada tahun 2010.

Faktor-faktor seperti perdagangan global, perubahan trend pemakanan, amalan pertanian dan perubahan iklim dijangkakan akan meningkatkan bebanan global terhadap wabak bawaan makanan pada masa hadapan. Selain menjejaskan kesihatan global, wabak bawaan makanan turut memberi tamparan yang signifikan terhadap perkembangan ekonomi samada di peringkat individu atau nasional.

Satu kajian oleh Bank Dunia menyatakan bahawa makanan yang tidak selamat atau tercemar memberi kesan terhadap ekonomi negara-negara berpendapatan rendah dan sederhana dengan kehilangan produktiviti sebanyak 95.2 bilion Dolar Amerika Syarikat dan perbelanjaan perubatan sebanyak 15 bilion Dolar Amerika Syarikat. Sebenarnya, sebahagian besar daripada kos ini dapat dikurangkan dengan menggunapakai langkah-langkah pencegahan yang memperbaiki bagaimana sumber makanan diuruskan, bermula dari ladang sehinggalah ke meja makan. Kos ekonomi akibat daripada makanan tercemar bergantung kepada tahap pembangunan ekonomi sesebuah negara dan variasi yang membezakannya terdiri daripada faktor-faktor demografi, ekonomi, pemakanan dan keadaan alam semulajadi.

Di peringkat nasional sesebuah negara, adalah amat penting bagi kerajaan mengenalpasti keperluan terhadap pelaburan yang berkesan, pemahaman yang lebih baik terhadap kos yang perlu dikorbankan terhadap masalah keselamatan makanan dan kesan yang boleh digapai dan realistik berkenaan keselamatan makanan di sesebuah negara tersebut.

Usaha Malaysia dalam keselamatan makanan di peringkat nasional dan antarabangsa

Food and Agriculture Organizations of the United Nations
 (FAO) berperanan membantu Malaysia dalam segala usahanya untuk mempertingkatkan nilai nutrisi makanan dan produk agrikultur, mengurangkan kesusutan sumber makanan pasca tuaian dan membangunkan program kerjasama untuk pengaplikasian kerjasama teknikal di peringkat nasional dan antarabangsa.

Salah satu contoh adalah kerjasama awam dan swasta untuk kaedah pertanian yang lestari diantara syarikat antarabangsa yang berpengkalan di Malaysia, OLAM International Ltd dan Kerajaan Gabon. FAO memberi sokongan terhadap kerjasama ini yang bermatlamat untuk meningkatkan tahap keselamatan makanan, mengurangkan kemiskinan, dan membangunkan generasi baharu komuniti pertanian yang produktif dan lestari dibawah
South-South Cooperation (SSC) Framework
. Selain itu, melalui
South-South Cooperation (SSC) Framework
juga, terdapat kerjasama diantara Kementerian Agrikultur dan Perikanan Maldives dan Universiti Islam Antarabangsa Malaysia (UIAM) bagi tujuan peningkatan latihan teknikal kakitangan di kementerian tersebut selain membantu
Maldives National University
 melalui pertukaran sumber akademik dan kurikulum.

Selain daripada itu, kerajaan Malaysia turut berusaha untuk memperkasakan biosekuriti akuakultur dengan memberikan prioriti terhadap sektor akuakultur melalui Dasar Agromakanan Negara 2011-2020 dan diiktiraf sebagai negara pertama yang menubuhkan Bahagian Biosekuriti yang memberi perhatian terhadap pengurusan kesihatan akuatik, biosekuriti dan isu-isu berkaitan.

Pada tahun 2015, FAO menyediakan bantuan kepada Malaysia bagi pemerkasaan biosekuriti akuakultur Jabatan Perikanan dibawah
Technical Cooperation Programme
 (TCP). Kerjasama FOA dengan Kerajaan Malaysia melalui
Malaysian Agricultural Research and Development Institute
 atau MARDI turut melibatkan pembangunan rangka kerja
(framework)
 institusi untuk memperkuatkan kapasiti untuk melindungi perkhidmatan ekosistem dan menguruskan pemuliharaan biodiversiti global, pelepasan gas rumah hijau, sumber air dan tanah, menggalakkan ekosistem bersepadu dan perancangan pengunaan tanah.

Langkah pencegahan wabak penyakit melalui makanan

Melalui laporan
FAO/WHO Expert Meeting on Foodborne Antimicrobial Resistance: Role of Environment, Crops and Biocides
yang diadakan pada 11 hingga 15 Jun 2018 di Rome, Itali, terdapat bukti saintifik yang jelas bahawa makanan yang berasal daripada tumbuhan menjadi perantara penularan bakteria yang rintang terhadap antimikrob. Oleh itu, langkah-langkah pencegahan perlu dilakukan bermula daripada pengeluaran sehingga ke peringkat penggunaan untuk mengawal penyebarannya:

Amalan pengurusan yang baik perlu diaplikasikan bagi penggunaan sisa kumbahan atau biosolid manusia dan tinja haiwan yang dijadikan baja dalam persekitaran pengeluaran makanan di tahap pertama seperti proses penaman dan pembesaran tanaman.

Penggunaan kaedah yang telah diperbaharui untuk pencegahan dan pengawalan jangkitan seperti penternakan, biosekuriti, pemvaksinan, diagnosis serta alternatif lain sebagai ganti penggunaan antimikrob yang digunakan dalam sektor akuakultur.

Penggunaan biocides perlu digunakan berpandukan nasihat pengeluar.

Keselamatan makanan adalah salah satu isu yang masih boleh dikawal dengan baik melalui kerjasama semua pihak samada sebagai pembuat dasar di peringkat kerajaan mahupun pelaksana di peringkat swasta atau individu. Setiap faktor yang menyumbang kepada pencemaran makanan dapat diatasi melalui peranan setiap agensi dalam memastikan keselamatan makanan menjadi salah satu isu yang menyumbang kepada kesejahteraan manusia selain bertujuan mencapai matlamat-matlamat yang telah dirangka melalui
Sustainable Development Goals.

Hello Health Group
 tidak memberikan nasihat, diagnosis atau rawatan perubatan.